text:
1Tsaypita Jesús tincutsiypa yachatsergan caynog nir: “Juc runashi juc chacra üvata plantargan. Nircurnashi uywacuna mana yaycunanpag guenchatsergan. Tsaypitanashi üva jarucuna pözutapis jinan chacracho ruratsergan. Nircurnashi tsuclatapis ruratsergan üvata täpananpag. Lapanta ruraycatsirnashi chacra arog runacunata arrendacuycur juc lädu marcapa aywacorgan tsaycho tänanpag. 2“Tsauraga cosëcha galaycuptinnashi cachargan juc ashmayninta üva chacra arrindunpita cobramunanpag. 3Tsay ashmay chayaptinshi pasaypa magarcärir jinaylata gargurergan. 4Jinayla cutiycuptinnashi chacrayog yapay juc ashmaynintana cachargan. Tsay ashmaytapis chacraman chayagta ashlergan y magar umantapis rachipargan. 5Tsaynog ruraptinpis yapayshi cachargan más juc ashmayninta. Paytaga wanutsipäcorganshi. Tsaynoglashi rurapäcorgan waquin cachacushgancunatapis. Waquintashi magapäcorgan y waquintanashi wanutsipäcorgan. 6“Lapan ashmaynincuna ushacaptinnashi juclaylana cargan cachananpag. Payga cargan japalan cuyay tsurinshi. Ultimutaga tsay cuyay tsurintanashi cachargan: ‘Tsurëtaga chasquicärengami’ nir. 7Tsayshi tsay tsurin chayaycuptinna chacra arrendagcuna wilanacärergan caynog nir: ‘Tagaymi cay chacrawan quëdananpag caycan. Nogantsina cay chacrawan quëdacunantsipag payta wanuratsishun.’ 8Tsayshi chayaycuptin üva chacrapita juc läduman jorgurir wilanacushgannogla wanutsipäcorgan. 9“Tsaynog rurashganpita tsay üva chacrayöga ¿imatarag ruranga tsay chacrata guechuyta munag runacunata? ¿Manatsurag tsay fiyu runacunata lapanta wanutsenga? Nircurna chacranta juctana arrendacuycongapag. 10Tsaynog pasashunayquita mana munashpayquega Tayta Diosnintsipa palabrancho caynog escribiraycashganta tantyacäriy: ‘Wayi sharcatsegcuna: “Manami alitsu cay rumi” nir jitariycuptinpis wayi esquïnaman cimientupag tsay rumi churashganami caycan. 11Cimientu cananpäga Tayta Diosnintsimi churashga. Tsaynog churashga captinmi cushicuypag caycan.’ ” 12Tsaynog tincutsiypa Jesús yachatsiptinmi mandag cüracuna, Moisés escribishganta yachatsegcuna y waquin Israel mayor runacunapis tantyapäcorgan tumatsipaylapa paycunata Jesús tsaynog niycashganta. Tsaymi Jesusta prësu tsariyta munarpis atsca runacuna favornin captin mantsacushpan aywacärergan. 13Tsaypita tsay autoridäcuna cachargan fariseucunata y Herodispa favornin cag runacunatapis Jesús cagman ali shimilanpa lutanta parlatsinanpag. 14Tsauraga Jesusman chayaycur caynog nipäcorgan: “Nogacuna musyapäcömi rasun caglata imatapis parlashgayquita, tayta. Tsaymi yachagtapis mana yachagtapis Diospa wilacuynin nishgannogla yachatsinqui. ¿Romacho emperador Cesarpag impuestuta pägashwancu o manacu?” 15Lutanta rimatsinanpag tapushganta tantyarmi Jesús caynog nergan: “¿Imanirtag lutanta parlatsimayta munapäcunqui? Mä apamuy guellayta ricanäpag.” 16Guellayta ricaycurnami caynog nergan: “Cay guellaycho ¿pï runapa reträtuntag caycan? Tsaynogpis ¿pipa jutintag escribiraycan?” Tsaynog tapuptin nipäcorgan: “Emperador Cesarpami.” 17Tsaymi Jesús nergan: “Emperador Cesarpa cagta Cesarta goycuy. Tayta Diospa cagtaga Tayta Diosnintsita goycuy.” Tsaynog niptinmi tapogcuna imaniytapis mana camäpacorgantsu. 18Tsaypitami saduceo runacunapis Jesusman aywapäcorgan pay yachatsishganta manacagman churananpag. Tsaymi Jesusta caynog nergan: 19“Moisés escribishgancho caynogmi niycan, tayta: ‘Warmiyog runa tsuriynag wanuptin shulca wauguin cuñädan viüdawan tätsun. Tsaynogpami wamrancuna tsay wanog cag runapa tsurinnogna canga.’ 20Tsaynog captenga tapucushayqui, tayta. Juc marcachöshi ganchis wauguicuna cargan. Mayor cagshi juc warmiwan targan. Tsayshi manarag tsurin captin wanorgan. 21Tsauraga shulca cag wauguinnashi targan tsay viüdawan. Paypis tsurin manarag captinshi wanorgan. Tsaypita más shulcan cagna targan tsay viüdawan. Paypis wanorgan tsurin manarag captinshi. 22Tsaynogla lapan wauguincuna tsay viüdawan targan. Tsuriynagla lapanpis wanorgan. Tsaypitanashi tsay viüdapis wanorgan. 23Wanushcunata Tayta Diosnintsi cawaritsimunan junäga tsay warmilachi ganchis wauguipa warmin canga.” 24Tsaynog nipäcuptinmi Jesús caynog nergan: “Tsaynog nishpayquega gamcuna manami tantyapäcunquitsu Tayta Diospa palabrancho escribiraycashganta. Tsaynogpis manami tantyapäcunquitsu wanushcunata cawaritsimunanpag Tayta Dios munayniyog cashganta. 25Wanushganpita cawarimorga mananami pipis warmiyog o runayog cangatsu, sinöga gloriacho caycag angilcunanoglanami majaynagla cangapag. 26Wanushcuna cawarimunanpag cashgantaga ¿manacu liyipäcushcanqui Moisés escribishgancho niycashganta? Abraham, Isaac y Jacob wanushganpita atsca wata guepataragmi Tayta Diosnintsi rupaycag shiracapita Moisesta caynog nergan: ‘Abrahampa, Isaacpa y Jacobpa Diosninmi noga caycä.’ 27Wanogcuna mana cawarimunanpag captenga ¿imanogpatag Abrahampa, Isaacpa y Jacobpa Diosnin canman? Tsaynog caycaptenga ¿imanirtag gamcuna mana criyinquitsu wanogcuna cawarimunanpag cashganta?” 28Jesús ali contestashganta wiyarmi Moisés escribishganta yachatseg runapis taporgan caynog nir: “Tayta, ¿maygan mandamientutatag más cäsucushwan?” 29Tsaynog tapuptinmi Jesús caynog nergan: “Más cäsucunantsipag cag mandamientoga caynogmi escribiraycan: ‘Israel runacuna, mayapäcuy. Tayta Diosnintsega juclaylami. 30Shumag tantyacur lapan shonguyquiwan y lapan voluntäniquiwan Tayta Diosta cuyanqui.’ 31Caynogpis escribiraycanmi: ‘Runa mayiquita lapan shonguyquiwan cuyanqui.’ Tsay ishcan mandamientucunata más cumplinantsitami Tayta Diosnintsi munan.” 32Tsauraga Moisés escribishgan leycunata yachatseg runa caynog nergan: “Rasun cagtami nishcanqui, tayta. Rasunpapis juclaylami Tayta Diosga. Manami más juc Diosga cantsu. 33Tsaynogpis rasun cagtami nishcanqui más cäsucunantsipag cag mandamientucuna maygan cashgantapis. Tsay ishcan mandamientucunata cumplishgantsega uywacunata altarcho rupatsishgantsipitapis más alimi caycan.” 34Tsaynog niptinmi Jesús caynog nergan: “Alitami nishcanqui. Nishgayquinog cawarga Tayta Diosnintsipa naupanmanmi chayanquipag.” Tsay junagpita-patsaga manami pipis tapupayta almitergannatsu. 35Templo patiucho yachaycätsirmi runacunata Jesús caynog nergan: “¿Imanirtag Moisés escribishganta yachatsegcuna nipäcun Cristo Davidnogla mandag rey cashganta? 36Santu Espíritu tantyatsiptin quiquin Davidpis caynogmi escribergan: ‘Munaynincho tsararämag mandag reyta Tayta Diosnintsi caynogmi nergan: Jamacamuy derëcha cag naupäman lapan contrayquita vincinäyag.’ 37“Tsauraga ¿imanogpatag Cristoga Davidnogla mandag rey canman quiquin Davidpis mandagnin rey cashganta niycaptenga?” Jesús tsaynog yachatsiptinmi atsca runacuna cushishga mayapäcorgan. 38Tsaynogpis Jesús caynog nergan: “Cuidädu Moisés escribishganta yachatseg runacunanog capäcunquiman. Tayta Dios munashgannog cawaycashganta runacuna yarpänalanpagmi paycunaga puripäcun chaqui puntanyag sotänan jatishga. Tsaynogpis más munapäcun yachatsicog cashganpita pläzacunacho y cällicunachöpis alabashga caylatami. 39Tsaynogpis sinagogacunacho alinnin cag bancumanrag jamacuytami munapäcun. Micunanpag gayatsiptinpis mësamanragmi jamacuyta munapäcun. 40Tsaynogmi viüdacunapa ima pobrëzalantapis apacärin. Nircurnami alita rurashganta runacuna yarpänanpag may hörarag Tayta Diosta manacärin. Tsaynog rurashganpitami infiernucho más fiyupa nacangapag.” 41Tsaypita templucho Jesús jamaraycargan ofrendacunata winacunan naupancho. Tsaychömi rïcu runacuna atsca guellayta tsayman winaycagta ricaraycargan. 42Juc wactsa viüdapis tsayman chayaycushpan ishcayla cobri guellayninta winargan. 43Tsayta ricar discïpuluncunata gayaycur Jesús nergan: “Rïcu runacunaga winashga putsog guellaynilantami. Viüdami itsanga wactsa caycarpis winashga lapan guellayninta, tsaylawan rantipacunanpag caycaptinpis.”
Copyright
Learn More


c: text/html

text:
1Joacimpa kamachikusqan tiempopin Babilonia rey Nabucodonosorqa Judá suyuta munaychakuq phawaykurqan, chaymi Joacimqa kinsa wata payta servirqan. Chaymantataq huk-hinata yuyaykuspa Nabucodonosor contra sayarirqan. 2Ichaqa Señor Diosmi Joacim contra kachamurqan t'aqa-t'aqa llat'anaqkunata, paykunan karqan Babiloniamanta, Siriamanta, Moabmanta, Amonmantawan. Chaykunatan Señor Diosqa kachamurqan Judata ch'usaqyachinanpaq, kamachin profetakunawan willachisqanman hina. 3Señor Diosqa yuyaykurqanmi ñawpaqenmanta Judá runakunata wikch'upuyta Manasespa tukuy huchankuna hawa, mana allin ruwasqankuna hawa, chayraykun llat'anaqkunata kacharqan. 4Manasesmi Jerusalenpi mana huchayoq runakunata wañuchispa hinantinpi yawarta hich'asqa, chayraykun Señor Diosqa mana payta pampachayta munarqanchu. 5Joacimmanta wakin willakuykunapas tukuy ruwasqanmantapas Judá Reykunaq Willakuynin Qelqapi qelqasqan kashan. 6Wañupuqtinqa churin Joaquinmi rantinpi kamachikurqan. 7Chaymantapachan Egipto suyu reyqa manaña hayk'aqpas suyunmanta lloqsirqanchu, Babilonia suyu reymi tukuy hallp'ankunata hap'ikapurqan Egipto wichay qorpa mayumanta Eufrates mayukama. 8Joaquinqa chunka pusaqniyoq watayoqmi karqan kamachikuyta qallarishaspa, kamachikurqantaq Jerusalenmanta kinsa killata. Maman Nehustaqa Jerusalenmanta Elnatanpa ususinmi karqan. 9Joaquinqa manapunin Señor Diospa munayninman hinachu ruwarqan, aswanpas taytan hinan mana allinta ruwarqan. 10Haqay p'unchaykunapin Babilonia rey Nabucodonosorpa soldadonkuna Jerusalén llaqta contra rirqanku hinaspa muyuykurqanku. 11Llaqtata soldadokuna muyuykushaqtintaq, rey Nabucodonosorqa chayarqan. 12Hinan Judá rey Joaquinpas, mamanpas, oficialninkunapas, umalli runakunapas, yuyaychaqninkunapas Babilonia reypa qayllanpi huch'uyyaykakapurqanku. Chaymi Nabucodonosorqa pusaqkaq watapi kamachikushaspa Joaquinta presota hap'irqan. 13Chaymantataq Señor Dios yupaychana wasimanta reypa kamachikunan wasimantawan llapan chaypi kaq qhapaq kaykunata aparqan, hinallataq Señor Dios yupaychana wasipaq Israel rey Salomonpa ruwachisqan qorimanta llapan serviciokunata p'akirqan, Señor Diospa willasqanman hina. 14Chay qhepatataq Jerusalenpi tiyaq chunka waranqa runakunata kamachipaq aparqan, chaykunan karqan llapan umalli runakuna, allinnin soldadokuna, llapan herrerokuna, artesanokuna ima. Chaymi Judá suyupiqa sinchi wakcha runakunallaña qheparqan. 15Hinallataq Nabucodonosorqa Babiloniaman aparqan rey Joaquinta, mamanta, warminkunata, oficialninkunata, suyupi llapan allichachaq runakunata ima. 16Apallarqantaq kamachipaq qanchis waranqa soldadokunata, waranqa artesanokunata, herrerokunatawan, paykunan karqanku allin kallpasapa, maqanakuyman rinankupaqpas kusallaña. 17Chaymantataq payqa Joaquinpa tion Mataniasta paypa rantinpi reyta churarqan, suticharqantaq Sedequiasta. 18Sedequiasqa iskay chunka hukniyoq watayoqmi karqan kamachikuyta qallarishaspa, kamachikurqantaq Jerusalenmanta chunka hukniyoq watata. Maman Hamutalqa Libnamanta Jeremiaspa ususinmi karqan. 19Sedequiasqa manapunin Señor Diospa munayninman hinachu ruwarqan, aswanpas Joacim hinan mana allinta ruwallarqantaq. 20Jerusalén runakunapas Judá runakunapas sinchitapunin Señor Diosta phiñachirqanku, chaymi payqa ñawpaqenmanta wikch'urqan. Chaymantataq Sedequiasqa Babilonia rey contra sayarirqan.
Copyright
Learn More

robotstxt: allowed

filter: keep


text:
Wak'as munisipyu
Wak'as (kastilla simipi: Vacas, wak'a nisqamanta sutinchasqa) nisqaqa iskay ñiqin munisipyu, Jarani pruwinsyapi, Quchapampa suyupi, Buliwya mama llaqtapi. Uma llaqtan Wak'as, "Papaq llaqtan" sutiwan riqsisqa, achkha papa puqusqanrayku.
Qhipa runayupayman jina tiyapun 12.511 runakunan (2001).
Yuyarina
- 1 Tarikuy
- 2 Allpa saywachi
- 3 Yurakuna
- 4 Uywakuna
- 5 Chiriqunuy
- 6 Ñawpa kawsay
- 7 Kantunkuna
- 8 Runakuna
- 9 Simikuna
- 10 Llaqtakuna - Ayllu llaqtakuna - Uchuy llaqtakuna
- 11 Musiku
- 12 Karu puriy
- 13 Qhatukuna
- 14 Raymikuna
- 15 Yachachiy
- 16 Chiwalaki Wayrawasi
- 17 Qullana runakuna
- 18 Ñaña llaqtakuna
- 19 Apaykachana
- 20 Kaypipas qhaway
- 21 Pukyukuna
- 22 Qhawallaytaq
- 23 Hawa t'inkikuna
Tarikuy[llamk'apuy | pukyuta llamk'apuy]
Wak'as munisipyu tarikun qulla antipi Quchapampa suyupi; antiman kantun Carrasco pruwinsyawan, kuntiman kantun Jarani munisipyuwan, chinchaman kantun T'iraqi pruwinsyawan, qullamantaq kantun Misk'i pruwinsyawan. Kasqantaq jana kaynin 3.400 mitrusmanta 4.420 mitrus kama.
Allpa saywachi[llamk'apuy | pukyuta llamk'apuy]
Wak'as allin riqsisqallataq quchasninrayku, mayqinkunachus aswan jatunkuna kanku Quchapanpa suyu ukhupi.
- Quchakuna: Parqu Qucha, Asiru Qucha, Junt'utuyu, Pilawit'u, Qullpa Qucha, Yanatama.
- Mayukuna: Phaqcha, Challwa Mayu, Jatun Mayu
- Urqukuna: Kunturpuñuna, Khurupanpa, P'allqaluma, Juch'uy Llallawa, Quturipunta.
- Phaqchakuna: Turu Wayq'u
Yurakuna[llamk'apuy | pukyuta llamk'apuy]
Kay munisipyupi wiñan juk ñawpa mallki, Chukiqayara (Titanka / Puya / Kara / T'ikanka) sutiwan riqsisqa, t'ikan sapa pachaq watalla, wiñantaq 10 m. aswanta, Quchapampa suyupi Wak'asllapi tiyan kay mallkiqa. Ñawpaq riqsichiktaq karqa jamut'asqa Ransiyamanta Alcide d'Orbigny, 1838 watapi. Kay mallkiq jamut'asqa sutin Puya raimondii.
Tiyallantaq waq mallkikuna:
- Alisu (Alnus acuminata)
- Anrreswaylla / Andres waylla (Cestrum Parqui L’Herit, Cestrum mathewsi)
- Ch'illka / t'ula (Baccharis dracunculifolia)
- Ichhu (Stipa ichu)
- Kalistu (genus Eucalyptus)
- Kishwara / Kiswar (Buddleja incana)
- Mat'ara / t'utura (Scirpus californicus)
- Kichka muqu-muqu (Sulcorebutia steinbachii)
- Qayara (Puya...)
- Qiwiña / Qiwuña (Polylepis)
- Ulala / Waraqu (Cactus flagelliformis, Eriocereus tephracanthus)
- Waqaq Sawsi (genus Salix)
Uywakuna[llamk'apuy | pukyuta llamk'apuy]
Quchakunampi tiyan achkha qucha p'isqukuna: wallata (Chloephaga melanoptera), pariwana, suq'a, panama (Oxyura jamaicensis), chullunpa; challwakunapis tiyallankutaq.
Chaymanta kallankutaq kay k'itakuna: wisk'acha, atuq, añathuya (Mephitidae) , k'itaquwi, ch'usiqa, waman, p'isaqa, yuthu, jamp'atu, k'ayrankuli, ararankha, kataripis.
Tiyallankutaq kay uywakuna: llama, quwi, waqkuna ima.
Chiriqunuy[llamk'apuy | pukyuta llamk'apuy]
Ñawpa kawsay[llamk'apuy | pukyuta llamk'apuy]
Ñawpa pacha Wak'as k'itipi kawsarqanku ñawray llaqtakuna, Quta Chuwi llaqtakuna jina, qhipaman Inkakuna pachapi Puqunawan khuska juñusqa karqa Tawantinsuyuman, maynintataqchus qhapaq ñan riq. Chaymanta kulunya pachapi karqa Misk'i k'itiqta, "Doctrina de San Francisco de Pocona" ukhupi, "Viceparroquia de Santa Bárbara de Bacas" sutiwan.
Qhispiy chayamusqantawan musuq suyu Buliwyapaq, Wak'as riqsipasqa karqa wisikantun jina Misk'i pruwinsyaqta, 1830 watapitaq kantunman tukurqa. Chaymanta musuq Punata pruwinsya kamasqa kasqanmantawan, 1874 watapi, Wak'as kantun juñusqa karqa Wantiula wisikantunninwan khuska, kinsa ñiqin T'iraqi munisipyumpata. Qhipa watasmantaq Jarani pruwinsya kamakuqtin, 1914 watapi, Wak'as kantun qiparirqa iskay ñiqin T'iraqi munisipyumpata jina. Qhipa qhipamantaq, T'iraqi kamasqa kaqtin musuq pruwinsya, 1986 watapi, Wak'as kikin pachapi tukurqa iskay ñiqin munisipyu Jarani pruwinsyaqta. Chaymantapachataq Wak'aspa wakin juch'uy llaqtasninta kay musuq pruwinsya T'iraqi jap'iyqakapun: Boqueron k'asa, Ch'ullkumayu, Qañiquta, Qayarani, Quwari, Payrumani, T'ulapampa, Sapataranchu waqkunatawan.
Kulunya pachapi Wak'as karqa 13 ayllu llaqtasniyuq, "estancias" sutiwan riqsisqas, chaymanta Buliwya suyu qhispiy tarisqantawan, Quchapampa munisipyu kay jatuchachaq jallp'akunata jap'iyqakapurqa "haciendasman" tukuchispa "Rijurma Agrariakama" (1953), kaykunaq arrinsanwantaq payllaq munisipyu yachay wasinkunata Quchapampa suyuq uma llaqtanpi.
Wak'as munisipyumanta llaqtayuqkuna riqsisqan kanku maqanakusqallankumantapuni, ankalli kayninkuraykutaq tukuy atiy millp'uymanta ñak'arisqankumanta kulunya pachapi ripublikapiwan, ñawpa kaysay jap'in achkha juqharichiykunata jatariykunatawan, kaykunamanta achkha tukukurqanku kallpawan pampachasqas, atirakiywantaq. Maqanakuyninkuna ukhupi allin kawsayta mask'aspa 1936 watapi, 20 p'unchay qhapaq inti raymi killapi kamarqanku iskay kaq ñiqin qutata Buliwya suyupi ukhupi, "Sindicato de Trabajadores Agrarios de Vacas" nisqa sutiwan, yachachiq Toribio Clauriq yanapayninwan khuska, pichus kamasqa ñawpaq watapi "Escuela Indigenal de Vacas" juch'uy yachay wasita Challwamayupi, mask'aspa purum runakunapaq qhispiyta.
Kantunkuna[llamk'apuy | pukyuta llamk'apuy]
Juk kantunmi kan: Wak'as kantun
Runakuna[llamk'apuy | pukyuta llamk'apuy]
Wak'as munisipyupiqa aswanta Qhichwa runakunam tiyanku.
Pukyu: obd.descentralizacion.gov.bo
Simikuna[llamk'apuy | pukyuta llamk'apuy]
Munisipyupiqa qhichwa, kastilla, aymara simikunatam lliwmanta astawan rimanku. [1]
Llaqtakuna - Ayllu llaqtakuna - Uchuy llaqtakuna[llamk'apuy | pukyuta llamk'apuy]
(Runakuna 2001 watapi)[2]
Musiku[llamk'apuy | pukyuta llamk'apuy]
Karu puriy[llamk'apuy | pukyuta llamk'apuy]
Wak'as munisipyuqta tiyan achkha allin imakuna qhawaykachanapaq, ñawpaqta kasanku quchasnin Parququcha, Asiruqucha, Junt'utuyu, Pilaqucha, Qullpaqucha, Yanatamawan; riqsisqas challwakunarayku, qucha p'isqus icha k'ita pilikunaraykupis; chanta Quchaquchitapis maypichus unay pacha Santa Bárbara rikhurikunman kasqa.
Unay ñawpa mallki Puya raimondii, Chukiqayara sutiwan riqsisqa, sapa pachaq watalla t'ikaq, may ima chaniyuq riqsisqa. Jinallataq Turu Wayq'u phaqcha; qhatukuna sapa junqajuna: intichaw p'unchayta Wak'as llaqtapi, killachaw p'unchayta Rudiyupi, ch'askachaw p'unchaytataq Parirumpi, chhalaku wata qhatukuna San Pedro Virgen del Carmen raymipiwan, "Jatun qhatu challwamanta" ayriway killapi iskay ñiqin intichaw p'unchayninpi, maypichus atikun mikhuriyta challwamanta misk'i mukhuna wayk'usqasta, waqkuna mikhuykunatapis, Wak'as aqhatawan khuska uqyaykurispa. Phuqllay raymi takipayanakuswan, ayakunaq p'unchaynin raymipis mastak'uswan wayllunk'aswan ima; Ismael Montes Jatun Yachay Wasi Yachachiqkunaq Wakichikunankupaqpis, juk ñawpa jatun yachay wasi Buliwya suyumanta, maypichus kamasqa karqanku "Escuela Indigenal de Vacas", "Sindicato de Trabajadores Agrarios de Vacaswan" khuska. Jinallataq Santa Bárbara raymi, Wak'aspa patrunan, qhapaq raymin Wak'as llaqtaq p'unchaynin ima, raymichakun kikin Wak'aspi tawa p'unchay qhapaq inti raymi killapi; chanta ruwakullankutaq waq raymikunapis.
Qhatukuna[llamk'apuy | pukyuta llamk'apuy]
Ayriway killapi iskay ñiqin intichaw p'unchayninpi ruwakun Wak'as llaqtapi Jatun qhatu challwamanta, karu puriymantawan (Feria del Pejerrey y del Turismo).
Jinallataq sapa qanchischawta ruwakunku qhatukuna, Wak'as llaqtapi intichaw p'unchayta, Rudiyupi killachaw p'unchayta, Parirumpitaq ch'askachaw p'unchayta; kay qhatukunapi ranqhanku tukuy laya puquykunata, astawanqa Wak'as munisipyumanta puquykunata, ranqhallankutaq p'achakuna waq imakunatapis.
Raymikuna[llamk'apuy | pukyuta llamk'apuy]
- 18 ñiqin hatun puquy killapi: Jatun Yachay Wasi Yachachiqkuna Wakichikunankupaq, Escuela Superior de Formación de Maestros Ismael Montespa p'unchaynin, Challwamayupi.
- Phuqllay, takipayanaku
- 4 ñiqin aymuray killapi: Santa wila krus tatala, Wak'aspi Parirunpi ima.
- 14 ñiqin aymuray killapi: Tata Isiku (San Isidro), Misuk'anipi Parirunpi ima.
- Corpus Christi, Wak'aspi
- 29 ñiqin inti raymi killapi: San Pedro, Wak'aspi.
- 16 ñiqin anta situwa killapi: Virgen del Carmen, Buliwyaq patrunan, Wak'aspi.
- 2 ñiqin chakra yapuy killapi: Kanpu runaq p'unchaynin, Challwamayupi.
- 3 ñiqin chakra yapuy killapi: Virgen de Copacabana, Buliwyaq Quyan pillunchasqa, Challwamayupi.
- 15 ñiqin kantaray killapi: Wak'as munisipyuq p'unchaynin
- 2 ñiqin ayamarq'a killapi: Ayakunap p'unchawnin / Tukuy Santukuna, mast'akus, wayllunk'as.
- 4 ñiqin qhapaq raymi killapi: Santa Bárbara, Wak'aspa qhapaq raymichakuynin.
Yachachiy[llamk'apuy | pukyuta llamk'apuy]
Yachachiymanta rimaspa Wak'as munisipyupi tiyan tukuy yachay wasikuna. Ñawpaq juch'uy yachay wasi qhari wawakunapaq kamasqa karqa 1862 watapi, kikin Wak'as llaqtapi. Aswan qhipatataq kamarqa yachachiq Toribio Claure Challwamayupi Escuela Indigenal de Vacas nisqata, 1935 watapi, Warisata yachay wasi unanchayninman jina, purum runakunaq wawasninku yachakunankupaq. Kunanqa tiyan tukuy juch'uy llaqtakunapi Juch'uy Yachay wasikuna, jinallataq wakimpi Chawpi yachay wasikunapis.
1946 watapi "Escuela Normal Rural Ismael Montes", kunan "Escuela Superior de Formación de Maestros Ismael Montes", 18 p'unchay jatun puquy killapi 1916 watapi kamasqa Tunqulipi, Qulumi k'itipi, apasqa karqa Escuela Indigenal de Vacaspa wasinman; maypichus kunankama wakichikunku musuq yachachiqkuna llank'amunankupaq purumakunapi.
Chiwalaki Wayrawasi[llamk'apuy | pukyuta llamk'apuy]
Kay wayrawasita Misuk'anipi kamarqa «Instituto de Capacitación Campesina» (INCCA), uk ONG, 1 ñiqin tarpuy killapi 1990 watapi. Kunanqa Chiwalaki wayrawasita apanku ñawpaqman «Central Regional de Chiwalaki», purum runakunaq qutun.
Qullana runakuna[llamk'apuy | pukyuta llamk'apuy]
Munisipyupi paqarisqakuna[llamk'apuy | pukyuta llamk'apuy]
Yachachiqkuna:
- Mariano Vásquez, pay karqa kasiki, pay kikintaq kamarqa juk "juch'uy yachay wasi qhispisqata" Kuruspampa jallkampi 1925 watapi.
Jarawiqkuna:
- José Rojas, paqarimurqa Wak'as llaqtapi, pay karqa yachachiq, arawirqa "Linda Vaqueña" takiyta.
- Pablo Fernández, paqarimurqa Wak'as llaqtapi 29 ñiqin inti raymi killapi 1954 watapi.
Waqachiqkuna:
- Ronald Rodríguez Clavijo, paqarimurqa Wak'as llaqtapi 10 ñiqin tarpuy killapi 1959 watapi.
- Freddy Veizaga Siles, payqa yachachiq, waqachin charankuta kitarratawan.
Takiqkuna:
- Albaro Clavijo López.
- Juan Carlos Rodriguez Clavijo, paqarimurqa Wak'as llaqtapi 22 ñiqin qhapaq raymi killapi 1963 watapi. Payqa kay qutukunapi karqa: Inkallajta, Siembra, Kharkas, Proyección, waqkunapi ima.
- Natividad Betty Veizaga Siles, paqarimurqa Wak'as llaqtapi 25 ñiqin qhapaq raymi killapi 1957 watapi. Payqa Pukaq Wayra Qutumanta 1980 watamantapacha.
Tantakamusqa runakuna[llamk'apuy | pukyuta llamk'apuy]
Yachachiqkuna:
- Toribio Claure Montaño, paqarimurqa T'arata llaqtapi 27 ñiqin ayriway killapi 1900 watapi, wañupurqataq Qurqi (Uru-Uru) llaqtapi, 16 ñiqin pacha puquy killapi 1965 watapi. Karqa yachachiq kampupi llaqtakunapiwan. Pay kamarqa «Escuela Indigenal de Vacas» nisqata, Challwamayupi; yanapallarqataq «Sindicato de Trabajadores Agrarios de Vacas» nisqaq kamayninpi.
- David Morató, yachachiq kampupi, yanaparqa yachachiq Toribio Claureta «Escuela Indigenal de Vacas» ñawpaqman apayta.
Ñaña llaqtakuna[llamk'apuy | pukyuta llamk'apuy]
Apaykachana[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
- Ismael Montes, Buliwya suyup umalliqnin (1904 - 1909, 1913 - 1917)
Pukyukuna[llamk'apuy | pukyuta llamk'apuy]
Qhawallaytaq[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Wak'as munisipyu.
- Saywitu: Wak'as munisipyu
- Wak'as munisipyu: yupaykuna, saywitu
- Yupaykuna: Wak'as munisipyu
- Santa Bárbara raymi Wak'aspi (Kastilla simi)
- Wak'asmanta rikch'akuna
- Betty Veizaga Pukaj Wayra Qutuwan: Llaqtaypa takiynin (Takipayanaku)
- Chiwalaki Wayrawasi (Kastilla simi)
- «Ismael Montes» Yatun Yachay Wasi Yachachiqkunaq Wakichikunankupaq (Kastilla simi)
- Puya Raimondi (Chukiqayara) wañupuwasanchiq (Kastilla simi)


text:
1Abrampa warmin Saraiqa mana wachakuqmi karqan, ichaqa Saraipan karqan Egipto warmi kamachin, Agar sutiyoq. 2Chaymi Saraiqa Abramta nirqan: –Qanqa yachankin Señor Diosqa mana wachakuqman tukuchiwasqanta, valekuykin kamachiywan tiyanaykipaq, ichapas paypi wawaykuna kanman, nispa. Hinan Abramqa Saraita kasurqan. 3Chaymi Saraiqa Egipto warmi kamachin Agarta qosan Abramman warmin kananpaq qorqan, chunka wataña Abramqa Canaán suyupi kashaqtin. 4Hinan Abramqa Agarwan puñurqan, paytaq wiksallikurqan. Wiksallikuspataq patronanta pisichayta qallarirqan. 5Hinaqtinmi Saraiqa Abramta nirqan: –¡Qanmi kaypaqqa huchayoq kanki! Ñoqan kamachiytaqa warmiyki kananpaq qorqayki, wiksallikuspañataq pisichashawan. ¡Señor Diosña mayqenninchistapas huchachawasun! nispa. 6Abramtaq Saraita nirqan: –Kayqa kamachiykiqa makiykipin kashan, ima munasqaykita payta ruway, nispa. Sarai sinchita muchuchiqtintaq Agarqa ayqekapurqan. 7Señor Diospa angelninmi ichaqa Agarta tarirqan ch'inneqpi Shur ñanpi kaq unu pukyu patapi. 8Hinaspan payta nirqan: –Agar, Saraipa kamachin, ¿maymantan hamushanki, maytataq rishanki? nispa. Paytaq kutichirqan: –Patronay Saraimantan ayqekushani, nispa. 9Chaymi Señor Diospa angelninqa payta nirqan: –Patronaykiman kutipuy, hinaspa payman k'umuykuy. 10Mirayniykitan sinchita askhayachisaq, mana yupay atiymi kanqa askha kasqanrayku. 11Ñan wiksallikunkiña, qhari wawatan wachakunki, hinaspan Ismael sutita churanki, waqasqaykita Señor Diospa uyarisqanrayku. 12Paymi salqa asno hina kanqa, llapawanmi maqanakunqa, llapataq pay contra maqanakunqa, llapa wawqenkuna hark'akushaqtintaq tiyanqa, nispa. 13Hinan Agarqa rimaykuqnin Señor Diosta suticharqan: Qanmi “Rikuqniy Dios kanki”, nispa. Payqa nirqanmi: –Diosmi rikuwan, kawsashaniraqtaq, nispa. 14Chaymi chay pukyuqa “Rikuwaqniy kawsaq-pukyu” nisqa kapurqan. Cadespa Beredpa chawpinpin kashan. 15Agarqa Abrampaqmi huk qhari wawata wachakurqan, Abramtaq chay churinta suticharqan Ismaelta. 16Agarmi Ismaelta wachakurqan Abram pusaq chunka soqtayoq watayoq kashaqtin.
Copyright
Learn More


text:
Layqa
Layqa nisqaqa (aymara simimanta rima) mana rikunalla atiykunawan imakunatapas ruraq runam, warmipas qharipas.
Ñawpa pacha, Tawantinsuyu pachapiqa chay layqakunaqa Tawantinsuyu iñiymanta yachaqkunas, umukunas karqan, dyus kaykunawan - Pachamamawan, wak'akunawan, urqup apunkunawan rimanakuspa. Kunankamapas Antikunapi huk ayllu llaqtakunapi hampiq nisqa paqu yachaqkunam, watuqkunapas chay hinatam apukunawan rimanakuspa ruraykunku.
Kastilla Kamachiy pachapi kathuliku misyunaryukuna Awya Yala runakunata kristiyanuchaspa chay umukunata, paqu yachaqkunata mana allin ruraqkuna, dañuq, bruja (layqa warmi), brujo (layqa qhari) nispa suticharqan. Aswan ñawpa pacha Iwrupapipas hinallataqsi karqan, ñawpa kilta, germanu, islaw umukunawan. Chaywantaq ñawpa pacha kasqa allin yachaq nisqa runakuna manañas allinchu, ichataq saqra runakuna nisqas karqan. Layqa qulluy nisqapi achka bruja, brujo nisqa runakunatas - aswantaq warmikunatas - yamt'a tawqapi kañaspa wañuchirqan.
Kunan pacha Iwrupapi achka willakuykunapi chay bruja, brujo nisqa runa kaqkuna manañam millaychu, aswantaq allinmi. Ahinataq inlis Joanne K. Rowlingpa qillqasqan kawsay rikch'api Harry Potter sutiyuq allin layqa saqra kaq Voldemort sutiyuq layqawanmi maqanakun.


text:
1Chaymi Jobqa nirqan: 2–Llakikuyniyta pesaqtinkuqa, phutikuyniyta balanzaman churaykuqtinkuqa, 3llasaykunmanchari qocha aqomantapas astawanraq, chayraykun ima atisqayta thawtini. 4Tukuy-atiyniyoq Diosmi wach'inwan aychayman t'urpuykuwan, chaypa venenonmi lliw ukhuyman ch'eqeykuwan, Diosmi imaymana manchay llakikunawan q'aqchaykuwan. 5¿Asnori q'achun kashaqtin hawchikinchu? ¿Toropas mikhunan kashaqtin waqanchu? 6¿Runapas q'ayma mikhunata mikhunchu kachiwan mana yapaykuspa? ¿Hat'aqoq raphinri sumaqchu mana kachiyoq? 7Chay hina mikhunataqa manan munanichu, mikhuqtiypas onqochiwanmi. 8¡May allinchá kanman mañakusqayta Dios qowanman chayqa! ¡May kusachá kanman munasqayta Dios haywariwanman chayqa! 9¡May allinchá kanman hukpaqkama Dios ñit'irqapuwanman chayqa! ¡May kusachá kanman Dios wañuchipuwanman chayqa! 10Wañupuspayraqchá aswantapas kusikuyman, nanashawanmanña chaypas q'ochukuymanpunin, allintapunin yachakuni Ch'uya Diospa kamachin hunt'asqaytaqa. 11Manan kallpaypas suyakunaypaq kapunñachu, manan kawsanaypaq suyakuyniypas kapunñachu. 12¿Ñoqari qaqapunitaqchu kani? ¿Cuerpoyri broncemantachu kanman? 13Ñoqa kikiyqa manan imanakuytapas atinichu, manataqmi piqpa yanapaykuynintapas tarinichu. 14Huk amigo muchushaqtinqa khuyapayankun, manaña Tukuy-atiyniyoqman sonqollikun chaypas. 15Qankunan ichaqa, wawqeykuna, askha unuyoq mayu ch'akirqon hinaraq yanqa yuyarayachiwankichis. 16Chay mayukunan suchushan chhullunkuwan hunt'a, chay mayukunan phawashan rit'iq chullusqan askha unuyoq. 17Ch'aki tiempo chayamuqtintaq, mayupas ch'akirqapun, ruphay q'oñiriqtintaq, unupas chinkarqapun. 18Camellokunapi puriq comerciante t'aqakunan ñanninmanta chay mayuman q'ewirinku, mana unuyoqta tarispataq ch'inneq purisqankupi wañupunku. 19Temán llaqtayoq comerciante t'aqakunan unuta maskhanku, Sabá suyumanta comerciante t'aqakunan chay unu ukyaykuqllaña rinku. 20Chayaspankutaq ch'aki mayuta tarinku, ukyaykuqllaña rishaspanku laq'opi rikukunku. 21Chay hinan qankunapas ñoqapaq kankichis, kay hina nanay muchusqayta rikushaspan mancharikunkichis, manataq yanapaykuwankichischu. 22¿Qankunatari: Ñoqamanta pagaykapuwaychis, nirqaykichischu? ¿Qhapaq kayniykichismanta lluk'iykuychis yanapaykuwanaykichispaq nirqaykichischu? 23¿Awqaypa makinmanta kacharichiwaychis, nirqaykichischu? ¿Awqa sonqoq makinmanta horqowaychis, nirqaykichischu? 24Imallatapas yachaykachiwaychis, ch'inllan uyariykusqaykichis. Imapi pantasqaytapas reqsichiwaychis. 25Chanin simikunaqa sonqomanmi chayakun, qankunan ichaqa yanqapacha huchachashawankichis. 26¿Qankunari rimasqaymantachu huchachayta munawankichis? ¿Phutisqa rimasqaytachu yanqa rimasqapaq yuyankichis? 27Kusamá kasqankichis mana tayta-mamayoqta rantinapaq sorteaqkuna, kusamá kasqankichis amigoykichista vendeqkuna. 28Kunanqa qhawaykuwaychis uya-uyapura, llullakushani chayqa sut'inchawaychis. 29¡Upallaychis! ¡Amayá mana chanin rimaqkunaqa kaychischu! Wakmanta yuyaykuychis. Ñoqaqa chaninmi kani. 30¿Ñoqari llullachu kashani? ¿Allin mana allin kaqtapas mana reparaqchu kashani?
Copyright
Learn More


text:
1Canan ¿manachun callpanchapäcuśhunqui Jesusninchicpäña capäcuśhayquica? ¿Manachun cuyacuynin cunsuylaycälishunqui? ¿Manachun Chuya Ispiritun amcunawan cayan? ¿Manachun llaquipaynintawan cuyacuyninta yaćhaycapäculanquiña? 2Chaynu captin'a, tuquillap cuyacuywan juc nunanülla, juc śhun'ulla, juc pinsaylla cawsaycäliy-ari, sumä cushishallaña ya'apis canäpä. 3Ñatac läga śhun'uyu nïtac nunatucüśha śhun'uyu ama imactapis lulapäcuychu. Aśhwanpa quiquiquipïtapis mas allinpälä lluytapis uywaycunqui. 4Amatac quiquillayquip allinllayquipá licacuychu sinu'a juccunäpactapis licaycäliy. 5Ñatac Jesusninchicnümi caycälinquiman: 6Pay masqui quiquin Diosninchic cayalpis, manam chay cayninman atinïduchu caycula. 7Aśhwanpam Dios caynintapis juc-läduman ćhulaycul, ya'anchicnu aychayu tulluyüman muyula. Caynu cayalpis, mastalämi mïnuschacula; uyway nunamanlämari muyulapis. Cäsucuyninwanmi wañuycäta quiquinpa awnila; aśhta mana allin piyurnin nunap wañuchinan curuśhninmanlämi ćhälapis. 9Chaymi mas altunninmanlä Tayta Dios ćhulaycula; lluy puydïpïtapis sumä allinninmanlämi numraycula. 10Chaymi janay pachäćhu, cay pachäćhu, allpäpa śhun'unchu lluy cäcunäpis Jesusninchicman un'ulacuycul 11“Anmá lluy imapïpis mayanpïpis sumä puydïca cayanqui” nil alawapäcun'a. Chaynüpam Tayta Diosninchicta altuman julaycälin'a. 12Ñatac cuyaśhäcuna, amcunaćhu cayaptí imaypis cäsupämälanquim. Canan calućhu cayapti'a maslämi puydinpis. Chaynütac salbaycuśhaña capäcuśhayquita sumä manchacuywan camalachiyta callpanchaculcanquimanmi. 13Quiquin Diosñatacmi śhun'uyquićhu lulayta pinsaycachil munaśhanmannuy lulachipäcuśhunqui. 14Lluy lulapäcuśhayquićhu mana jamuyänacullal nï piñanacullal lulaycäliy. 15Chaynu cawsapäcuptiquićh imapi juchachaycälishunayqui mana can'achu. Ñatac Diospa chulincunanu allin śhun'uwan cay tutapä pachäćhu uman muyüśha mana allin nunacunap ćhawpinćhu cawsaycälilmi lusiru-yupaypis acchipäcunqui 16allin willacuy cawsay uśhanta tantiachishtin. Chaynu capäcuptiquićh Jesusninchic cutimunan muyuncäćhu lluy wañuy-wañuy lulaynïcuna mana yan'alpä caśhanta yaćhal sumä cushicuśhä. 17Jinaman'a chalapacuyniquip callpanchacuynin cabalalpuśha cananpä yawarní jićhäśha captinpis cushisha lulaycul amcunawan cuscam cushicüman. 18Chayurá amcunapis ya'awan cusca cushiculcay-ari. 19Ñatac Timoteocta watucüniqui caćhamunäpä Jesusninchicmanmi chalapacú. Jinaptïćha imanuy capäcuśhayquitapis willaycamaptin cushicuśhä. 20Ya'anuy cay Timoteo amcunapïpis llaquicu'a manam pipis canmanchu. 21Juccuná Jesusninchicpa lulaycälinantá, aśhwanpa quiquillanpämi masta wañuyalcan. 22Ñatac tuquictam yaćhayalcanqui Timoteo maynu sumä śhaycuycuśhantapis, ya'awan cusca mayćhüpis allin willacuyta apaycälishäćhu chulï-yupay yanapämäśhantapis. 23Chaymi ya'awan ima pasanantapis yaćhälul-pacha amcunaman caćhamuśhä. 24Licaycüniqui quiquí ñä paćhcamunäpäpis Taytanchicman chalapacuyätacmi. 25Chaynütacmi ima pishipacuynïcunaćhu licaycamänanpä caćhamuśhayqui lulawshï-masí pilyawshï-masí chalapacü-masinchic Epafroditocta cutichimuná prisïsäśhanta licayá. 26Amcunapi śhun'unpis manañam śhun'uchu. Chaynütacmi cayćhu ishyaśhanta uyalipäcuśhayquita yaćhälul sumä llaquicula. 27Rasunpa sumätam ishyäla; ñaćham wañuytapis talïlun. Jinaptinpis Diosmi llaquipaycula, manam payllactachu sinu'a ya'actapis manaña mas llaquićhu cayänäpïta. 28Chayurá canan-pacham mana-mana caćhaycamú amcuna yapa tincuycul cushiculcänayquipä ñatac ya'apis manaña llaquisha cayänäpä. 29Chayurá Taytanchicpa pudirnintanu-ari sumä cuyacuywan ćhasquiycäliy. Paycunanu cäcunäta imaypis cuyacuywan altuman julaycäliy. 30Jesusninchicta sirbiyninwanmi pay wañuytapis ñaćha talïlun. Cawsaynintapis ñaćha apälun quiquiquicuna mana yanapämäśhayquita yanapämäśhanwanmi.
Copyright
Learn More


text:
1Jesús yachachisqasninwan Jerusalenman qayllashaspa, Olivos Orqoj chimpampi Betfagé llajtawan Betania llajtawan tinkuyman chayarqanku. Chaymanta Jesusqa iskay yachachisqasninta kachaspa, 2nerqa: Riychej jaqay chimpa ranchoman, yaykuspataj uj uña burrota tarinkichej watasqata; chay burromanqa manaraj pipis lloq'anchu. Phaskaraspataj, kayman aysamuychej. 3Sichus pipis tapusunkichej: Imapajtaj chay burrota phaskarashankichej? nispa, chayqa, qankuna kutichiychej: Señorqa kay burrota necesitan. Chantá askamalla qhatichimpusonqapacha, nispa. 4Paykunaqa ranchoman rispa, uña burrota ñan patapi tarerqanku, wasi punkupi watasqata, phaskararqankutaj. 5Chaypi kajkunamanta wakintaj taporqanku: Imapajtaj chay burrota phaskarashankichej? nispa. 6Paykunataj kuticherqanku Jesuspa kamachisqanman jina, runastaj saqellarqankuña apajta. 7Jinapi chay burrota Jesusman aysamorqanku, p'achasninkuwan caronaykojtinkutaj, Jesusqa burroman lloq'aykorqa. 8Chantá ashkha runas p'achasninkuta ñanman mast'asharqanku, wajkunataj sach'asmanta ramasta p'akiramuspa, mast'allata ñanman churashallarqankutaj. 9Jesuspa ñawpaqenta rejkuna, qhepanta jamojkuna ima qhaparisharqanku: Jatunchasqa kachun Señorpa sutimpi jamojqa. 10Bendecisqa kachun ñawpa tatanchej Davidpa jamoj reinon. Jatunchasqa kachun janaj pachapipis, nispa. 11Jesusqa Jerusalenman chayaspa, Temploman yaykorqa; muyuynimpi tukuy imata qhawaspataj, ch'isiyaykuyña kajtin, chunka iskayniyoj apostolesninwan Betaniaman rerqa. 12Q'ayantin Betaniamanta kutirimushajtinku, Jesús yarqhachikorqa. 13Karumantataj rikorqa uj higo sach'ata, q'omer laqhesniyojta. Poqoyta tariyta munaspa, higo sach'aman qayllaykorqa, manataj poqoyta tarerqachu, manachayqa laqhesllata, imaraykuchus manaraj higos tiempochu karqa. 14Chantá Jesús higo sach'aman nerqa: Ama jayk'aj pipis poqoyniykita mikhuchunchu, nispa. Yachachisqasnintaj chay nisqanta uyarerqanku. 15Chaymantaqa Jerusalenman chayamorqanku. Chantá Jesusqa Temploman yaykuspa, rantejkunata, vendejkunatawan jawaman qharqoyta qallarerqa. Qolqe chhalajkunaj mesasninkuta tijrararqa, jinallatataj paloma qhatojkunaj tiyanasninkutapis. 16Manataj pitapis saqerqachu Templonejta imallatapis apaykachajta. 17Chantá Jesusqa runasman yachachiyta qallarerqa: Manachu Diosmanta Qhelqasqapi nin: Waseyqa Diosmanta mañakuna wasi nisqa kanqa tukuy runaspaj, nispa? Qankunarí suwa thapaman tukuchisqankichej. 18Jesuspa chay nisqanta uyarispa, leymanta yachachejkuna, kuraj sacerdotes ima mask'arqanku imaynamantachus Jesusta wañuchinankuta, imaraykuchus Payta manchachikorqanku, tukuy runas yachachisqanta t'ukuspa uyarisqankurayku. 19Ch'isiyaykuytataj Jesús, yachachisqasnin ima llajtamanta riporqanku. 20Q'ayantenqa tutamanta ñanta rishaspa, maldecisqa karqa, chay higo sach'ata rikorqanku saphinmantapacha ch'akisqata. 21Pedrotaj Jesuspa nisqanta yuyarikuspa, nerqa: Yachachej Señor, qhawariy, maldecisqayki higo sach'aqa ch'akipusqa, nispa. 22Jesustaj kuticherqa: Diospi tukuy sonqo creeychej. 23Cheqatapuni niykichej: Sichus pipis kay orqota ninman: Jatariy, jatun qochaman wijch'uykukuy, nispa, sonqompitaj mana iskayrayaspa creen chayqa, paypa nisqan ruwasqa kanqa. 24Chayrayku Noqa niykichej: Diosmanta imatapis mañakuspaqa, jap'inaykichejta creeychej, jap'inkichejtaj. 25Diosmanta mañakushaspa, sichus pillawampis mana allimpi kawajchej chayqa, payta perdonapuychej; ajinamanta, janaj pachapi kaj Tataykichejpis juchasniykichejta pampachanqa. 26Manachus runa masiykichejta perdonawajchej chayqa, nillataj janaj pachapi kaj Tataykichejpis juchasniykichejta pampachanqachu. 27Ajinamanta Jerusalenman kutirimorqanku. Chantá Jesús Templopi purishajtin, Payman chimpamorqanku kuraj sacerdotes, leymanta yachachejkuna, kurajkuna ima. 28Paykunataj Jesusta taporqanku: Ima atiywan kay tukuy imasta ruwankiri? Pitaj kay atiyta qosorqa kay imasta ruwanaykipaj? nispa. 29Jesustaj paykunaman kuticherqa: Noqapis ujta tapullasqaykichejtaj; sichus chayman kutichiwankichej chayqa, Noqapis willasqaykichej ima atiywanchus kay imasta ruwasqayta. 30Niwaychej: Pitaj Juanta bautizanampaj churarqa, Dioschu, chayrí runaschu? nispa. 31Paykuna ukhutaj ninakusharqanku: Dios churarqa nisun chayqa, Pay niwasun: Imaraykutaj chantá mana paypa nisqanta creerqankichejchu? nispa. 32Juanta runas churanku, nispa nejtinchejrí, runastañataj manchachikunchej, imaraykuchus tukuy yuyanku Juanqa profetapuni kasqanta. 33Ajinamanta Jesusman kuticherqanku: Mana yachaykuchu, nispa. Chaymantataj Jesús paykunaman nerqa: Noqapis manallataj niykichejmanchu ima atiywanchus kay imasta ruwasqayta, nispa.
Copyright
Learn More


text:
Yantzaza kiti
Yantzaza kiti (kastilla simipi: Cantón Yantzaza) nisqaqa Ikwadur mamallaqtapi, Zamora Chinchipi markapi, huk kitim. Uma llaqtanqa Yantzaza llaqtam.
Yuyarina
Allpa saywachi[llamk'apuy | pukyuta llamk'apuy]
Runakuna[llamk'apuy | pukyuta llamk'apuy]
Yantzaza kitipiqa Sarakuru Kichwa runakunam tiyanku. Paykunaqa Yantzaza kitillipi kawsanku. [1]
Pulitika Rakiy[llamk'apuy | pukyuta llamk'apuy]
Kimsa kitillinmi kan:
- huk llaqta kitilli: Yantzaza
- iskay chakrapura kitilli: Chicaña, Los Encuentros.
Karu puriy[llamk'apuy | pukyuta llamk'apuy]
- Yantzaza qhichwa
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
- ↑ Saraguro llakta (kichwa simi)


text:
1Saypita say marcacho sinagogaman yaycurir Jesús ricargan juc runa jucag maquin wanush caycagta. 2Saymi chiquegnincuna Jesusta ricapaycäyargan sábado jamay junagcho aliyäsiptenga say achäquila contran sharcuyänanpä. 3Sayno yarpaycäyashganta musyarmi wanush maquiyog runata Jesús nergan: “Sharcurcur runacunapa naupanman ichicuy.” 4Nircurna runacunata Jesús taporgan: “Sábado jamay junagcho ¿gueshyaycag runata aliyäsishwancu o ‘Jina nacacusunpis’ nishwancu?” Sayno niptin runacuna manami imatapis niyargansu. 5Mana cuyapäcog cayashganta musyarmi Jesús ajanash paycunata ricärergan. Nircurnami maquin wanush runata nergan: “¡Maquiquita jogariy!” Jogarcuptinmi maquin sänuna ricacorgan. 6Sábado jamay junagcho sayno aliyäsiptinmi fariseo runacuna yarguriyashpan Herodispa favornin cag runacunawan wilanacuyargan Jesusta wanusiyänanpä. 7Sinagogapita yargurirnami discïpuluncunawan Jesús aywacorgan Galilea gocha cuchunman. Saypa aywaptinmi Galilea runacuna saysica paypa guepanpa aywayargan. 8Milagro rurashgancunata musyashpanmi runacuna Jesús cagman aywayargan Judea provinciapita, Jerusalenpita, Idumea provinciapita, Jordán mayu wac simpanpita, Tiro marcapita y Sidón marcapitapis. 9Gueshyagcunata saycho aliyäsiptinmi waquin gueshyagcunapis Jesús caycashgan cagman imaycanöpa yaycuyta munayargan yataylapis yataycuyänanpä. Sayno juntapäyaptinmi discïpuluncunata Jesús nergan: “Büquita alistashla caycäsiyay runacuna aläpa juntapäyämaptin sayman wisänäpä.” 11Saychömi supaycuna löcuyäsiyashgan runacunapis Jesuspa puntanman gongurpacuycur gaparashpan niyargan: “¡Gamga canqui lapanpä munayyog Diospa surinmi!” 12Sayno gaparäyaptinmi say supaycunata Jesús olgutupargan upälacuyänanpä. 13Saypitanami jircaman Jesús wisaptin paywan aywagcuna quëdayargan jirca chaquincho. Nircurmi paycunapita chunca ishcayta (12) gayasergan say jircaman wisäyänanpä. Paycunatami acrargan paywan puriyänanpä, Tayta Diosninsipa wilacuyninta wilacuyänanpä, 15runacunapita supaycunata garguyänanpä [y gueshyagcunata aliyäsiyänanpäpis]. 16Say acrashgancunapa jutincunami cayargan Simón (paypa jutinta trucasergan Pedro cananpä) 17y Zebedeupa surincuna Santiago y Juan. Santiagutawan Juanta Jesús cuyay jutinta churapargan “Boanerges” nishpan. “Boanerges” nishganga “Magacuypa Surin” ninanmi. 18Waquin cagpa jutinmi cargan Andrés, Felipe, Bartolomé, Mateo, Tomás, Alfeupa surin Santiago, Tadeo, “Celote” nishgan Simón, 19y Jesusta entregag cag Judas Iscariote. 20Saypita posädaraycashgan wayiman Jesús cutiptinmi saymanpis asca runacuna yapay shuntacäyargan. Saymi tiempun cargansu discïpuluncunawan micuyänalanpäpis. 21Jesús sayno caycashganta musyarmi castancuna yarpäyargan löcuyash caycashganta. Saymi pay caycashgan cag wayiman aywayargan shuntayänanpä. 22Saynöpis Jerusalenpita chaycur Moisés guelgashgan leycunata yachasegcuna niyargan: “Cay runaga manami Tayta Diospa munayninwansu supaycunata runacunapita gargun, sinöga supaycunapa mandagnin Beelzebupa munayninwanmi.” 23Lutanta sayno parlaycäyashganta musyarmi Jesús paycunata gayarcasir tantyasergan: “Satanasga manami pitapis yanapansu supaycunata gargunanpä. 24Musyashgansinöpis juc nación ishcayman raquicash car quiquinpura chiquinacorga ushacäyanmi. 25Saynöpis juc wayicho tagcuna quiquinpura chiquinacorga ¿manasurä wacpa caypa aywacur ushacäyanman? 26Saynölami supaycunata gargunanpä Satanás pitapis yanaparga gargunacur ushacanman.” 27Satanaspita más munayyog cashganta tantyasirmi Jesús yachasergan: “Calpayog runa wayinta täpaycaptenga manami pipis suwapanmansu. Sayno täpaycaptinpis paypita más calpayog runa shamurmi isanga pancaycur imancunatapis apacurcur aywaconga. 28“Runacuna ima jusalicuyashganta y lutancunata parlayashgantapis perdonta manacuyaptenga Tayta Dios perdonangapämi. 29Tayta Dios cachamushgan Cristo cashgäta Santu Espíritu tantyaycäsiptin conträ parlagcunatami isanga Tayta Diosninsi imaypis perdonangapäsu.” 30“Satanaspa munayninwanmi runacunapita supaycunata garguycan” nir runacuna contran parlaptinmi Jesús sayno nergan. 31Saypitami Jesuspa mamanwan wauguincuna chäyargan pay yachaycäsishgan wayi puncuman. Saycho asca runacuna cayaptinmi yaycuyta mana camäpacur Jesusta gayasiyargan wagtalaman. 32Saymi Jesuspa naupancho waquin jamaraycagcuna wilayargan: “Mamayquiwan wauguiquicunami puncucho shuyaraycäyäshunqui” nir. 33Sayno wilayaptinmi naupancho jamaraycagcunata ricärir Jesús nergan: “Paycunami mamäno y wauguëcunano caycäyan. 35Pipis mamäno, wauguëcunano y panëcunano caycäyan Tayta Dios munashganno cawag cagmi.”
Copyright
Learn More


text:
1Chay tiempopim Rey Herodes gobiernachkaspan Jesusmanta noticiata uyarirurqa. 2Chaymi serviqninkunata nirqa: —Payqa Bautizaq Juanmi, kawsariramuspanmi kaynaña atiyniyoqqa —nispa. 3Herodesmi ñawpaqtaraq Juanta hapirachimuspan carcelman pusachirqa, chaypim cadenarachirqa Herodiasrayku. Herodiasqa Rey Herodespa wawqen Felipepa warminmi karqa. 4Chayraykum Herodesta Juan nirqa: —Diospa leyninman hinaqa manam allinchu paywan casarakusqaykiqa —nispa. 5Chaymi Herodesqa Juan wañurachiyta munarqa aswanqa manchakurqam runakunata, paykunam Juantaqa Diosmanta willakuqpaq hapirqaku. 6Herodespa santon chayaramuptinmi Herodiaspa warmi wawan tusurqa llapallanpa qayllanpi chaymi llumpayta gustarurqa Herodesta. 7Chaymi juramentowan prometekurqa imapas mañakusqanta qonanpaq. 8Chaymi sipasñataq mamanpa umachasqan kaspa Herodesta nirqa: —Qoykuway platopi Bautizaq Juanpa umanta —nispa. 9Chaymi reyqa llakikururqa ichaqa juramentasqanrayku hinaspa convidasqankunapas uyarisqanraykum kamachirqa qonankupaq. 10Juanpa umanta carcelpi qorumunankupaq kamaykachiptinmi 11platopi apamuspanku haywaykurqaku sipasman, payñataqmi aparurqa mamanman. 12Hinaptinmi Juanpa discipulonkuna riruspa cuerponta aparqaku pampaq, chaymantam rirqaku Jesusman willaq. 13Jesusmi Juanpa wañukusqanta yacharuspan sapallan botepi pasakurqa mana runapa kasqanman. Runakunañataqmi risqanta yacharuspanku llaqtankumanta lloqsispa qatirqaku chakillawan. 14Botemanta Jesus lloqsiruspanmi chay achkallaña runakunata qawaykuspa llakipayarikurqa hinaspam sanoyachirqa paykuna ukupi kaq onqoqkunata. 15Tutaykuchkaptinñam Jesuspa discipulonkuna payman asuykuspa nirqaku: —Ñam llumpay tardeña, kaypiqa manataqmi wasipas kanchu. Pasakuchunkuñayá hichpa llaqtachakunaman rispa mikuyta rantimunankupaq —nispa. 16Chaymi Jesusñataq nirqa: —Manam rinmankuchu, qamkunayá mikuykachiychik —nispa. 17Chaymi discipulonkunañataq nirqa: —Pichqa tantawan iskay challwa kankasqallam kaypiqa kachkan —nispa. 18Hinaptinmi Jesusñataq nirqa: —Apamuwaychik —nispa. 19Runakunata pastopi tiyanankupaq kamachispanmi hapiykurqa pichqan tantakunatawan iskaynin challwakunata hinaspam hanaq pachata qawarispan Diosman graciasta qorqa, tantakunata pakiykuspanmi discipulonkunaman qorqa, paykunañataqmi runakunaman aypurqa. 20Llapallankum mikurqaku saksanankukama, chaymantam puchuq tantakunata huñurqaku chunka iskayniyoq canasta huntata. 21Mikuqkunam karqaku pichqa waranqa qarikuna ichaqa manam warmikunatawan wawakunataqa yuparqakuchu. 22Jesusmi discipulonkunata boteman yaykuchirqa puntaspa qochata chimpachkanankupaq, chaynapi llapa runakunata pay avianankama. 23Aviaruspanñataqmi Jesus sapallan rirqa orqo lawman Diosta mañakunanpaq. Tutayaramuptinmi Jesus sapallan kachkarqa. 24Discipulonkunañataqmi botepi richkarqa karutaña, hatun olakunañataqmi boteta nisyullataña laqyarqa paykuna lawman llumpayta wayramuptin. 25Hinaptinmi yaqa gallo waqaytaña Jesus paykunaman asuykurqa yaku hawanta puristin. 26Discipulonkunañataqmi yaku hawanta puriqta rikuruspanku mancharisqallaña qaparirqaku: —¡Wakqa manchachikum! —nispanku. 27Hinaptinmi chaypunilla Jesus nirqa: —¡Qarinchakuychik! Ñoqam kani, ama manchakuychikchu —nispa. 28Hinaptinmi Pedroñataq nirqa: —Señorlláy, qam kaspaykiqa kamachimuwayá yakupa hawanta qanman hamunaypaq —nispa. 29Chaymi Jesus nirqa: —Hamuy —nispa. Chaymi Pedro uraykurqa botemanta hinaspam puriyta qallaykurqa yaku hawanta Jesuspa ladonman rinanpaq. 30Aswanqa sinchi wayrawan mancharikuruspanmi chinkaykuyta qallarispan qaparirqa: —¡Señorlláy, salvaykuway! —nispa. 31Chaymi Pedrota makinmanta hapiruspan Jesus nirqa: —¡Pisi confianzayoq runa! ¿Imanasqataq iskayrayarqanki? —nispa. 32Paykuna boteman seqaruptinmi wayra tanirurqa. 33Chaymi botepi kaqkuna paypa ñawpaqninpi qonqarakuykuspa nirqaku: —Cheqaptapunim qamqa kasqanki Diospa Churin —nispa. 34Qochata chimparuspankum chayarurqaku Genesaret lawman. 35Hinaptinmi chay sitiopi llapallan runakuna Jesusta reqsiruspanku willanakururqaku llapallan muyuriqnin llaqtakunapi chaymi payman apamurqaku llapallan onqoqkunata. 36Hinaspam ruegakurqaku pachanpa patallantapas hapiykunankupaq chaymi llapallan hapiykuqkunaqa allinyarurqaku.
Copyright
Learn More


text:
1Yaha̱ uñi quɨvɨ ta chicoo̱ noo vico tandaha ñuu Caná ityi Galilea. Ta sɨhɨ ra Jesús ñohó ña yucuan. 2Ta suri canacatyi̱ tuhun ñu chi ra Jesús ta chi ra cachicá noo chihin ra cha cuhun coyo ra vico tandaha cuan. 3Tyicuan ta cuahan coyo ra. Ta nyicú ñu vico, ta ndɨhɨ̱ vinu. Tyicuan ta catyi̱ sɨhɨ ra Jesús chi ra: ―Ñahri ca vinu ñu ―catyí ña. 4Ta catyí ra Jesús chi ña: ―¿Ñáá cha cuñún cha sacuvi yuhu, Maha? Ta chaa ca cuhva cha sañahi chi ndo yóó ra cuví yuhu ―catyí ra chi ña. 5Soco sɨhɨ ra catyi̱ ña chi ra cha catyinyeé vico cuan: ―Sa̱cuvi ndo tandɨhɨ cha catyi ra chi ndo ―catyí ña chi ra. 6Ta tayucú iñu tahan quɨsɨ yuu nahnu cha quɨhɨ ndutya cha catuhvá ra Israel chotyiñó nu tuhvá ra canacatyá xaan ra ndaha ra tari cuhva costumbre cha ca iyó maa ra. Ta tahan tahan quɨsɨ cuan chitahan tari uvi xico uchi o uñi xico uchi litru ndutya. 7Tyicuan ta catyí ra Jesús chi ra cha catyinyeé vico cuan: ―Sa̱cutu ndo quɨsɨ ihya chihin ndutya ―catyí ra chi ra. Tyicuan ta sacuvi̱ ra tari cuhva catyi̱ ra. 8Tyicuan ta catyí ra Jesús chi ra: ―Vityin ta̱va ndo suhva ta cu̱nyaca ndo chi ra cuví nuu cuenda vico ihya ―catyí ra Jesús chi ra. Ta tyicuan caa casacuvi̱ ra. 9Ra cuví nuu cuenda vico cuan chihi̱ ra ndutya cha nanduvi̱ vinu cuan. Soco ña chitó ra nya quichi. Maa ri maa ra catyinyee vico cuan cachitó ra, vatyi maa ra catava̱ ndutya cuan. Tyicuan ta ra cuví nuu cuenda vico cuan cana̱ ra chi ra cha tandaha cuan. 10Ta catyí ra chi ra: ―Tandɨhɨ ñáyɨvɨ, xihna ca vinu vaha tuhvá ñu tava. Yaha cuan ta tatu cha cachihi̱ xaan ñu, tyicuan ta tava ñu vinu pehe ca. Soco yoho chicumi̱ vahun vinu vaha. Ta nya vityin tavo̱n ―catyí ra chi ra. 11Cha sacuvi̱ ra Jesús ñuu Caná ityi Galilea, ican cuan cuví milagru cha xihna ri savaha̱ ra vatyi sañaha̱ ra cha cahnu cuví ra. Ta ra cachicá noo chihin ra cachino̱ iñi ra chi ra vatyi ican ra cuví ra cha tachi̱ Nyoo. 12Cha yaha̱ cuan ta cuahan ra ñuu Capernaum. Ta cuahan sɨhɨ ra, yañi ra ta ra cachicá noo chihin ra. Ta yucuan chinyicu̱ ñu suhva quɨvɨ. 13Cha cuñí chaa quɨvɨ vico cha nañí pascua cha sanducahnú ñu Israel. Yucuan chaha cuahan ra Jesús ñuu Jerusalén. 14Ta chaa̱ ra ñuu cuan, ta quɨhvɨ̱ ra nuquehe vehe ñuhu cahnu cuan, ta nanyehe̱ ra chi ra caxicó sɨndɨquɨ, mbee, ta paloma. Ta na nyehe̱ tucu ra chi ñu nyicú nasama xuhun chi ñáyɨvɨ. 15Ta cha nyehe̱ ra Jesús cha tyicuan caa, savaha̱ ra noo yoho. Ta chihin yoho cuan tava̱ ñehe ra chi tandɨhɨ ñu nuquehe vehe ñuhu ɨɨn ri chihin mbee ta chihin sɨndɨquɨ sana ñu. Ta ñu nasamá xuhun cuan, sacuita̱ ra xuhun ñu nu ñuhu ta sanduva̱ ra mesa ñu. 16Ta catyí ra chi ñu xicó paloma cuan: ―¡Ta̱va ndo paloma chiña ihya! ¡Ma nasaha ndo vehe Suti tari noo nuyahvi! ―catyí ra chi ñu. 17Tyicuan ta ra cachicá noo chihin ra, canɨcoho̱n iñi ra cha catyí nu tutu Nyoo tyehe caa: “Cuiño xain chihin vehun”, catyí chi, nɨcoho̱n iñi ra. 18Tyicuan ta quichaha candaca̱ tuhun ra cacuví nuu chi ñu Israel chi ra: ―¿Ñáá seña cuhvon chi ndi ta sañahun vatyi chaha̱ Nyoo ityi chuun cha sacuvun tyehe caa? ―catyí ra chi ra. 19Ta nacaha̱n ra Jesús ta catyí ra: ―Sa̱tanɨ ndo vehe ñuhu ihya, ta chichi cha uñi quɨvɨ, yuhu cusanandai inga chaha ―catyí ra chi ra. 20Tyicuan ta quichaha cacatyí ra cuan chi ra: ―Uvi xico iñu cuiya cañoho̱ ra casavaha̱ ra vehe ñuhu ihya. Ta yoho catyún tyi chichi cha uñi quɨvɨ cusanandaun inga chaha ―catyí ra chi ra. 21Soco vehe ñuhu cha caha̱n ra Jesús tuhun, ican cuví coño ñuhu ra. 22Yucuan chaha ra cachicá noo chihin ra canɨcoho̱n iñi ra tuhun ihya quɨvɨ nandoto̱ ra Jesús. Ta cutuñi̱ iñi ra vatyi tuhun cha nyaá nuu tutu Nyoo cahán chi cuenda ra Jesús. Ta canachino̱ iñi ra tuhun caha̱n ra Jesús ta tuhun cha nyaá nu tutu Nyoo. 23Quɨvɨ cha ñohó ra Jesús Jerusalén, quɨvɨ vico pascua cuan, cuaha xaan ñu nachino iñi ñu chi ra cha cuenda cha cuaha xaan milagru sacuvi̱ ra. 24Soco ra Jesús ña cunɨɨ iñi ra nyehé ra chi ñu vatyi chitó ra cha caá añima tandɨhɨ ñu. 25Ña chiñuhú ri cha nacatyi yo chi ra yoso caa ñáyɨvɨ, vatyi maa ra chitó ra ñáá cha caá chichi añima ñu.
Copyright
Learn More


text:
1Ap pashimturuz, mɨrain. Wan "Dios nawa paiña pit kainana ɨninta" kizmuruza nɨjkulanachi. Suntuza uspa kaizamtu aizpa mɨmarain. "¿Dios usparuza sun pit ɨninma?" kiz kit mɨmarawa. Akkwan nilchi kainammtuzne au sura pɨrail kaizamtu. 2Sunkana kurunamtus, Sɨnam Izpul akwa kainammmikara piankamanapa. "Jesucristo awakanain kawira i" kizmumikane Dios Sɨnam Izpul akwa kainammtu. 3"Jesucristo awakanain kawirachi" kizmumikane Dios Sɨnam Izpul akwa kainammtuchi. Sun kizmumikane Cristora aliz awa i. Une sun kizmumika anpain i mɨara. Au sukin me arɨt i. 4Pashparuz, mɨrain. Uruzne Diospa kwal mai. Katmizna uruzne sun pɨrailtuza anuppanarɨt. Ukasa chamtumikane, sun Sɨnam Izpulne, Diablokin, an sukin chamtumikakin, anza tɨnta i. 5Pɨrail kaizmuruzne an sukin awaruzkasa chaamtu. Katmizna uspane an sukin wa aizpa kwinta kiamtu. An sukin uztuzne uspa kaizamtu aizpa mɨamtu. 6Sunkana aune Diospa kwal makpas. Diosta piantuzne au kaizamtu aizpa mɨamtu. Diosta pianchiruzne au kaizamtu aizpa mɨamtuchi. Na kaizta akwa, aune Izpulpa watcha kainammmikara piankampuspas. Kawarain aukas watcha kainammtuchimikara piankampuspas. 7Na uruza pashinamtu akwa, Diosta piantuz, mɨrain. Aune kawarain nɨjkulturuza pashimɨztawamakpas. Mamaztuza pashimtumikane Dios ɨnintu aizpa kimtu. Wan mamaztuza pashimtumikane Diospa kwal mai. Uspane Diosta wat pian. 8Mamaztuza pashimtuchimikane Diosta pianchi. Diosne wanta pashinamtu. 9Diosne us aumɨza pashinamtu piankamninnara, paiña painkul mazain mɨj au sukin ɨninta akwa, au kwail akwa inapa, us akwa pailta payukima uzanapa. 10Aune Dios pashimtukanain pashimtuchimakpas. Usne aumɨza panashit kit paiña painkulta ɨninta, au kwail akwa inapa, au kwail kiarɨt aizpa sɨnam sananapa. 11Na pashimturuz, mɨrain. Dios aumɨza sunkana pashinarɨt akwa, aukas mamaz nɨjkulturuza kawarain pashinarawamakpas. 12Mɨnminkas Diosta izarachi. Mamaztuza kawarain pashinamtune, aune Dioskasa chaamtumakpas. Suasne aune Diosta pashiamtumakpas. 13Diosne paiña Sɨnam Izpulta ɨninta, aukasa uznapa. Mane aune paiña Izpul akwa Dioskasa chamtumakpas. 14Aune Diospa Painkulta iz kit ka kainaramakpas: "Papihshne paiña painkulta au sukin ɨninta, wan awa kwail kirɨttuza sɨnam sananapa." 15"Jesúsne Dios painkul i nɨjkultus" kiztumikane Dioskasa chamtu. Diosne ussa chɨhkamanazi. 16Aune Dios aumɨza pashinamtu watcha nɨjkul kit pianmakpas. Diosne wan awaruza pashinamtu. Mamaztuza pashimtumikane Dioskasa cha. Diosne ussa chɨhkamanazi. 17Sunkana aune Diosta an nil pashimɨztawamakpas. Suasne Diosne wan awaruza mɨmanazi, uspa kwail akwa. Sun payu taizkane, aune tɨnta nɨjkulanapas, ishkwatchin. An sukin uzamtukas, aune paiña Papihshta, au Diosta piankampuspas. Usne aumɨza Cristokanain namarɨt. 18Diosta watcha pashimtumikane Dios iztakin ishkwasachi. Diosta pashimtumikane us ishkumtu aizpa paimpa ɨninnamtu. Ishkumtumikane usmin naizmɨztu. Katmizna mɨnpazha ishkumtune, usne miza Diosta watcha pashimtu piankamsachi. 19Aune Diosta pashipuspas, us an ñancha aumɨza pashinara akwa. 20Mɨnpazha "Diosta pashimtus" kiztune, sun urain paiña aimpihshta pilchapuztane, usne pɨrail kaiztu. Mɨnpazha paiña aimpihshta, paiña iztamikara pashimtuchine, Diosta iztachimikara pashitchi. 21Diosne sun ɨnim aumɨza ka ɨninnara: Diosta pashimtumikane paiña aimpihshtakas paiña kwampihshtakas pashitpa.
Copyright
Learn More


text:
Aka suntu
Aka suntu nisqakunaqa aka mikhuq suntukunam. Chay aka suntukunaqa raphiwaqracha suntukunamanmi (familia Scarabaeidae: akatanqa nisqa Scarabaeinae, Aphodiinae urin rik'chaq ayllukunaman), Geotrupidae nisqamanpas kapun.
Awya Yalapi sunt'ichiq akatanqa (Canthon) nisqa aka suntukunam kawsan.
Hawa t'inkikuna[llamk'apuy | pukyuta llamk'apuy]
- Wikispecies nisqaqa qillqasqa p'anqayuqmi kay hawa: Scarabaeinae
- Wikispecies nisqaqa qillqasqa p'anqayuqmi kay hawa: Aphodiinae
- Wikispecies nisqaqa qillqasqa p'anqayuqmi kay hawa: Geotrupidae


text:
1 Pedro 2Mushuj Testamento Diospaj Shimi (MTDS)
2 Chaimanta cunanca, millai ruranata, umanata, mishqui shimi jayaj shungu canata, shujtajpajta munanata, pitapish mana alli nishpa huashalla parlarinata saquichij. 2 Cunanlla huacharishca huahuacuna lechellata munanachij shina, imahuan mana chagrushca, Diospaj Shimillata yachanata munaichij. Alli huiñaj shina, chaicunata yachashpami, cancunaca quishpiringuichij. 3 Apunchij Jesús alli cashcata ña yachashca cashpatajca, chashnami cana canguichij.
Cristoca causaj Rumimi, Pai agllashcacunapish causaj rumicunami
4 Apunchij Jesusca causacuj Rumimi, Paipajman c'uchuyaichigari. Paitaca, runacunaca mana munashpami shitashcacuna. Paicuna shitajpipish, Taita Diospajca achca valij cajpi, Paica agllashca Rumimari. 5 Cancunapish causaj rumicunami canguichij. Diosca cancunahuanmi, Paipaj Espiritupaj huasita shayachicun. Chashna rurajpimi Diospaj Espíritu yachachishcata ruraj, Taita Diospajlla curacuna tucushcanguichij. Chaimantami, Jesucristomanta Dios chasquinallata causanguichij. 6 Chashna cajpimi, Dios Quillcachishcapica:
«Huasita rurai callarinapaj agllashca, sumaj,
yallitaj valij Rumitaca Sionpimi churani.
Pipish Paita crishpaca, mana pingai tucungachu» ninmi.
7 Cristota crij cancunapajca, Paica sumajmari. Ashtahuanpish mana crijcunapajca, cashna nishcami pajtashca:
«Huasita rurajcuna mana nishpa shitashca Rumillatajmi,
huasichi callarinapaj agllashca Rumi tucushca.»
8 Shinallataj:
«Chai Rumillatajmi ñitcarina Rumipish,
churarishpa urmana jatun Rumi tucushca» nishcami.
Paicunaca, Diospaj Shimita mana caźusha nishcamantami, chashnaca ñitcarincuna. Paicunataca, ñaupamanmi chashna tucuchun nishca.
9 Ashtahuanpish cancunaca, Dios agllashcacunamari canguichij. Jatun Mandajpajta ruraj curacuna, Diospajlla ch'icanchishca llajta, Dios randishca gentecunami canguichij. Cancunata amsamanta sumaj achij luzman llujshichij Taita Dios rurashca, mancharina allicunata huillachun agllashcacunami canguichij. 10 Cancunaca, ñaupaca mana Diospajchu carcanguichij, ashtahuanpish cunanca Diospajmari canguichij. Ñaupaca, mana llaquishca carcanguichijchu, ashtahuanpish cunanca Dios llaquishcami canguichij.
11 Quiquin llajtamanta caruyashpa, shujtaj llajtacunapi causacuj c'uyashca huauquicuna, cancunapaj almahuan macanacucuj millai munaicunataca amataj rurapanguichijchu. 12 Diosta mana rijsijcunapaj ñaupajpipish, alli causanguichij. Chashna alli causajpica, huañuchijcunata shina cunan p'iñacushpapish, cancuna imatapish allita rurashcata ricushpaca, imalla rurashcata Dios ricuchij punllapica, Taita Diosta sumajyachingacunami.
Mandajcunata caźunami
13 Cancunaca, Apunchij Jesuspajmi canguichij. Chaimanta cai pachapi pushachun churashca mandajcunatapish, tucuicunapaj jahuapi tiyacuj jatun mandajtapish caźuichijlla. 14 Shinallataj millaita rurajcunataca huanachichun, allita rurajcunataca alli nichun, churashca mandajcuna cashcamantami llajtata mandajcunatapish caźuna canguichij. 15 Mana imata yachaj, ch'ahuanyashcacunata upallachingapajmi, Taita Diosca cancunataca chashna alli causachun munan. 16 Cunanca, huatashca shinamantaca cacharishcami canguichij. Chashna cashpapish, ‘Ña cunanca cacharishcami canchij’ nishpaca, ñataj ima millaitapish ruranguichijman. Chashna ruranapaj randica, Taita Diosta servijcuna shinataj causaichij. 17 Pita ama yanganchichijchu, crijcunapura c'uyanacuichij, Taita Diosta manchaichij. Llajtata jatun mandajtapish caźuichij.
18 Amopaj runacunaca, cancunapaj amocunataca tucuipi alli caźuichij. Ama alli, c'uyaj amocunallata caźuichijchu, millai amocunatapish caźuichijlla. 19 Taita Diospaj ñaupajpi alli cangaraicu allita ruracushcamanta, yangalla llaquichijpi chai llaquita apashpaca, allitamari ruranguichij. 20 Cancunallataj juchata rurashcamanta cancunata llaquichijpi, llaquita apashpaca, ¿ima allitataj ruranguichigari? Ashtahuanpish allita rurashca jahua cancunata llaquichijpi, llaquita apajpica, Taita Diosmari cancunataca alli ninga. 21 Chashna llaquita apachunllatajmi, cancunataca agllarca. Cristoca, Pai rurashcata ñucanchij catichunmi, ñucanchijmanta llaquita apashpa huañurca. Cancunapish Paipaj chaqui sarushcata catishpa, llaquitaca apaichijlla.
22 «Paica, ima juchata mana rurarcachu, pita mana umarcachu.» 23 Maijan c'amijpipish, Jesusca mana tigrarishpa c'amircachu. Pi llaquichijpipish, ‘Cantapish tigra llaquichishami’ mana nircachu. Chaipaj randica, tucui imatapish cashcata ricuj Diospaj maquipi mingarcallami. 24 Cristollatajmari ñucanchij juchacunataca, Paipaj aichapi apashpa, caspipi chacatashca huañurca. Chaimanta ñucanchijca, juchata rurangapajca huañushca shinami canchij. Cunanca, Dios munashca shinami causana canchij. Paita chugrichishcamantami, cancunaca alliyachishca canguichij. 25 Cancunaca ñaupaca, chingarishca ovejacuna shinami purij carcanguichij. Chashna cashca cashpapish, cunanca cancunata Michij, cancunapaj almata Huaquichijpajmanmi cutirircanguichij.


text:
2 Tesalonicenses 1Mushuj Testamento Diospaj Shimi (MTDS)
1 Pablohuan, Silvanohuan, Timoteohuanmi,
Tesalonicapi tandanacuj crijcunaman quillcanchij. Cancunaca, ñucanchij Yaya Diospaj, Apunchij Jesucristopajmari canguichij.
2 Ñucanchij Yaya Diospish, Apunchij Jesucristopish cancunamanca jatun c'uyaitapish, sumaj causaitapish cushca cachun.
Crijcunamantami Diosta mañashpa pagui nishca
3 Huauqui, panicuna, cancunaca ashtahuan sinchi crijcunamari tucushpa caticunguichij. Caishuj chaishujpish ashtahuanmari c'uyanacucunguichij. Chaimantami Taita Diostaca cancunamanta pagui nicunalla canchij. 4 Cancunata p'iñajcuna macashpa llaquichijpipish, mana p'iñarishpa, Diospi shunguta churashpa chai llaquitaca apacunguichijllamari. Cancuna chashna cashcata, shujtaj crij tandanacushcacunahuan parlanacushpaca, achcatamari cancunamantaca cushicunchij. 5 Cancuna chashna llaquicunata apashpaca, Taita Diosca cashcatataj llaquichina cashcatami ricuchinguichij. Cancunaca, Taita Dios mandacunman yaicunalla cangapajmi, chashna llaquicunataca apacunguichij.
6 Taita Diosca cashcata rurajmi. Chaimanta, cancunata llaquichijcunata llaquichishpaca, cashcallatatajmi ruranga. 7 Apunchij Jesusca cancunatapish, ñucanchijtapish tucui llaquicunamanta samachingami. Jahua pachamanta, tucuita rurai tucuj paipaj angelcunandij, nina lunyacuj chaupipi shamujpimi, chashnaca ruranga. 8 Taita Diosta mana yuyarijcunatapish, Apunchij Jesucristomanta huillashca alli huillaita mana caźujcunatapish llaquichingapajmi shamunga. 9 Chai llaquichina cajcunaca, huiñaitami chingachishca cangacuna. Apunchij Jesucristopaj ñaupajmantapish, Pai sumaj, tucuita rurai tucujpajmantapish carumanmi shitashca cangacuna. 10 Chashna llaquichina punllapi Pai shamujpica, Paita crij tucui paipajcunami Paitaca sumajyachishpa, cushicuihuan ricungacuna. Ñucanchij huillashcata cancuna crishcamantami, chashnaca canga.
11 Cancunataca, ñucanchij Taita Dios agllashcacuna shinataj cachun nishpami, Paitaca mañaracunchijlla. Allillata rurana yuyaihuan, crishpalla cancuna ima allita rurasha nishcatapish, Tucuita Rurai Tucuj Diosllataj pajtachichun nishpami mañacunchijlla. 12 Ñucanchij Taita Diospish, Apunchij Jesucristopish jatunta c'uyaj cashcamanta, cancuna chashna allita rurashpaca, Apunchij Jesucristo sumaj cashcatami ricuchinguichij. Shinallataj Paipish cancunataca alli ningami.


text:
La Rioja llaqta
La Rioja llaqtaqa Arhintina mama llaqtapi huk hatun llaqtam. La Rioja wamani uma llaqtap. La Riojapiqa 161 183 runakunam kawsachkanku (2005).
Yuyarina
Wiñay kawsay[llamk'apuy | pukyuta llamk'apuy]
La Rioja llaxtachan kuski ?.
Yachachiy[llamk'apuy | pukyuta llamk'apuy]
Llaqtapi paqarisqa[llamk'apuy | pukyuta llamk'apuy]
Ñaña llaqtakuna[llamk'apuy | pukyuta llamk'apuy]
Willay pukyukuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: La Rioja llaqta.
- La Rioja Munisipyu


text:
1Diosníy, chaninchayniykita reyman yachachiy, reypa churinman kuskachayniykita yachachiy, 2chaninchaywan llaqtaykita kamachinanpaq, kuskachaywan wakcha runaykikunata kamachinanpaq. 3Orqokuna thak kawsayta llaqtapaq paqarichichun, moqokuna saminchayta llaqtapaq rikhurichichun. 4Reyqa wakchakunapaq chaninchachun, mana imayoqkunata qespichichun, sarunchaqkunatataq ñak'arichichun. 5Intipas killapas k'anchashanankaman reyqa tukuy tiempo manchakusunki. 6Reyqa ichhusqa q'achupaq para hina kachun, hallp'ata qarpaykuq sulla hina kachun. 7Kamachikusqan p'unchaykunapi chanin runa t'ikarichun, thak kawsaypas hunt'aykuchun manaña killaq k'anchanankama. 8Reyqa lamar-qochamanta huk lamar-qochakaman kamachinqa, Eufrates mayumanta teqsimuyu k'uchukaman kamachinqa. 9Ñawpaqenmanmi k'umuykukunqaku ch'inneqpi tiyaq runakunaqa, awqankunaqa pampakama k'umuykachisqan kanqaku. 10Tarsismanta reykunapas qocha patapi tiyaqkunapas qokuykunatan apamunqaku. Sabá suyu, Seba suyu reykunapas sumaq sonqokunatan haywarinqaku. 11Llapa reykunan ñawpaqenpi qonqorikunqaku, llapa suyukunan payta servinqaku. 12Reymi waqyakuqtin wakchata qespichin, mana pi yanapaykuqniyoq muchuqtan amachan. 13Mana piniyoqtawan wakchatawanmi khuyapayan, wakchakunaq kawsaynintan qespichin. 14Ñak'arichiymantan, sarunchaymantan paykunataqa qespichin, paypaqqa kawsayninkuqa ancha chaniyoqmi. 15¡Reyqa kawsachun! Sabá qorita payman qochunku. Paypaqqa Diosmanta mañapullachunkupuni, payqa Diospa saminchasqallanpuni kachun. 16Suyupi askhallaña trigo kachun, orqo patakunapi askhallaña aytikuchun, rurunqa Libanopi hina phutuchun, campo qora hinataq llaqtakunamanpas runa hunt'aykuchun. 17Wiñay-wiñaypaq sutinqa kachun, intiq k'anchashanankamaqa mentasqallapuni kachun. Llapa teqsimuyupi suyukunaqa: Payta hina saminchawayku, nichunku. Llapa suyukunaqa: Kusisamiyoqmi payqa, nichunku. 18Saminchasqa kachun Diosninchisqa, yupaychasqa kachun Israelpa Diosnin Señorqa, payllan utirayanakunata ruwan. 19Qhapaq sutinqa wiñay-wiñaypaq saminchasqa kachun, kay pachantinman qhapaq-atiyninwan hunt'aykuchun. ¡Amén! 20Isaipa churin Davidpa mañakusqankunan kaypi tukukapun.
Copyright
Learn More


text:
1Paigunara iyachi mandajcunara apuunaras caźungaj, uyaisiquiuna tucungaj, puruntuuna ima ali ranaras rangaj. 2Pitas ama llullasha huajlichinauchu, ama macanuisiquiuna tucunauchu, randi llaquisiquiuna, mansu shunguyujcuna anauchu tucui runaunahua. 3Ñucanchis ñaupa huras iyai illajcuna acanchi, mana caźujcuna, chingarishcauna, aicha ucha munairas, ima gustashcaras sirvijcuna acanchi, manali rana munaibis, chijninais causasha, chijnijcunahua, parijumanda chijninausha. 4Astaun ñucanchira Quishpichij Diospa ali shungu ricurimujpi, pai runaunara llaquishcas, 5quishpichihuaca, mana ñucanchi alirashcaunamandachu, astaun pai llaquishcamanda, ñucanchi quishpichishcai maillashcamandas, shinallara Santu Ispiritui mushujyachishcamandas. 6Dios Santu Ispiritura ñucanchijpi pactajta talica, ñucanchira Quishpichij Señor Jesucristomanda, 7ñucanchi paihua gracia ali llaquina iyaimanda ali dirichu alichishca, heredero nishca apijcuna tucushcanchi, imasna huiñai causaira chapashcasna. 8Caiga sirtu shimimi. Cai shimiunara shinzhira yachachi, Diospi quirijcuna ali ranaunara ranauchu. Caiguna aliunami valijcunami runaunaj. 9Upa tunu tapunaunara, unaimanda miramuj shutiunaras, macanauna shimunaras, ley shimimanda tapunaunaras saqui. Caiguna mana valinaun, mana sirvinaun. 10Chaupichij runara ichui, shu cuti ishqui cuti camachishca huasha, 11caita yachasha, casna runa manalima ña tigrashcami, uchara raun, pai quiquin ucharashcamanda cauźayachishcami. 12Ima huras ñuca Artemasta, Tiquicora cambajma cachajpi, uctalla shami ñucajma Nicópolis llactama. Chihui tamia timpura pasasha iyauni. 13Zenas abogado runara Apolostas yanapai paiguna ñambii, ama imas paigunaj pishichu. 14Ñucanchijcuna shinallara yachanauchu ali ranaunara rangaj, ministijcunara yanapangaj, paiguna mana aparishcauna illaj anauchu. 15Tucui ñucahua tiajcuna canda saluranaun. Quirijpuramanda ñucanchira llaquijcunara salurai. Gracia ali llaquina iyai tucui cangunahua achu. Amen.
Copyright
Learn More


text:
1Chalapacü-masïcuna, ama-ari yaćhachicü-tuculcaypi wañupacuyalcaychu, yaćhachicücunaca sumätalä licaycuśha cananchicta yaćhayalcalñá. 2Ñatac lluymá imallaćhüpis mana allinta lulalpuyanchic. Limayninchicćhu ima mana allinllactapis niycücämi ichá sumäpa allincäćhu cayan. Chayurá lluy aychantapis sujitacunmanmá. 3¿Manachun cawallucta uchuy jaquimallawan, may-lädu munaśhanchicmanpis jinantin cawallucta puśhananchic? 4Chaynütacmi barcucta may-chica jatun cayaptinpis, maynu waywa apaycaćhaptinpis manijäca munaśhanman lichin uchuy manijacullanwan. 5Chaynümi shiminchicćhu uchuy allullanchicpis; maynu-maynücunactalämi limälunmanpis. ¿Manachun uchuy nina lataycuśhallanpi munticunactapis mallülunman? 6Cay allunchicpis ninanümi; llapan aychanchicpïta caymi mana allincäwan juntäśha cayan, lluy aychanchicman misminanpä. Nunäpa cawsayninchictam latachin; jinal quiquinpis wiñay nina waläcäwan latächisha cayan. 7Nunaca mansälunmanlämi llapan licchä uywacunactapis, pälïcunactapis, culucunactapis, challwacunactapis. 8Ñatac manamá pï nunapis shiminćhu cä alluntá mansayta atipanchu. Sujitachicuyta mana munä pasa-pasaypinninmari cayan. Shimi puntallanćhütacmi wañuchicü bininuctanuypis uywayan. 9Cay shiminchicćhu allunchicwanmi Duyñunchic Tayta Diosta alawanchicpis, chay allunchicwantacmi Diosninchic quiquintanülla camacuśhan nunancunactapis jalutacunchic. 10Chayurá jucllay shimillapïmi yalamun alawaycuywan jalutacuypis. Cuyaśhá chalapacü-masïcuna, chaynu'a manamá canmanchu. 11¿Jucllay pucyullapïta mishqui yacuwan ćhacćhä yacu yalämunmanchun ampá? 12Chalapacü-masïcuna ¿ïgus lantaca wayülunmanchun asïtunacta, ütac üba lantäpis wayülunmanchun ïgusta? Chaynümá ima pucyupïpis mishqui yacuwan ćhacćhä yacu mana yalunmanchu. 13Má, ¿amcunaćhu yaćhayniyu tantiayniyu cayalcanchun? Chayurá yaćhayninpi mana nunatucul allin lulaycuśhanpa camalaycachichun. 14Ñatac inbidinacuycunallacta lägacuycunallacta śhun'uyquićhu uywayal'a ama alawacuychu nïtac rasuncätapis nïgayaychu. 15Caynu “yaćhaycá” manam Diospïchu, aśhwanpa cay pachallapïmi, aychap munayllanpïmi, supaypa munayllanpïmi. 16Chaynu inbidinacuycuna, lägacuypi wañuyäcunaćhu'a mana allincunällam, pantaycunällam lläwalayalcanpis. 17Tayta Dios yaćhayninta uycuśhan nunam ichá caynu: imapïtapis sumä chuyam, jawcallam caycun, cuyacümi, allin śhun'uyümi, llaquipayniyümi, allincunällactam wayuycun, tantiayninwanmi limacun, cällanmanmi lulaycunpis. 18Mayanpis Diospa jawca cayninćhu cäcunacá, chay allincätam talpunmanpis, allin cawsaycäta cusichananpä.
Copyright
Learn More


text:
1Pipas waka t'aqamanta sumaq kawsay ofrendata haywanqa chayqa, orqoña chinaña kaqtinpas, mana imanasqatan Señor Diospa ñawpaqenpi haywanqa. 2Ofrendanpa umanmanmi makinta churaykunqa, hinaspan chayta Dioswan Tupana Karpa punkupi nak'anqa. Aaronpa churin sacerdotekunataq yawarninta altar muyuriq qhataman hich'aykunqaku. 3Hinaspan payqa sumaq kawsay ofrendamanta Señor Diospaq mikhuna ofrendata hina haywanqa llapan wiksa llika wirata, 4iskaynin rurunta, chaykuna qayllapi kaq ñañu wasa wirata, sullk'a k'ipchantawan. 5Aaronpa churinkunataq chayta altar nina patapi kaq ruphachina ofrendatawan ruphachinqaku. Chayqa mikhuna ofrendan, sumaq q'apayninqa Señor Diospa sonqonmanmi chayan. 6Pipas oveja t'aqamanta sumaq kawsay ofrendata Señor Diosman haywanqa chayqa, orqoña chinaña kaqtinpas, mana imanasqatan haywanqa. 7Borregotachus haywanqa chayqa, Señor Diospa ñawpaqenpin chayta haywanqa. 8Ofrendanpa umanmanmi makinta churaykunqa, hinaspan chayta Dioswan Tupana Karpa punkupi nak'anqa. Aaronpa churinkunataq yawarninta altar muyuriq qhataman hich'aykunqaku. 9Chay sumaq kawsay ofrendamantan Señor Diospaq mikhuna ofrendata haywanqa wirata, k'uchunmanta qhorusqa chupata, llapan wiksa llika wirata, 10iskaynin ruruntapas, chaykuna qayllapi ñañu wasa wirata, sullk'a k'ipchantawan. 11Hinaspan sacerdoteqa chayta altar patapi ruphachinqa. Chayqa Señor Diospaq mikhuna ofrendan. 12Ofrendanchus cabra kanqa chayqa, Señor Diospa ñawpaqenpin chayta haywanqa. 13Chaypa umanmanmi makinta churaykunqa, hinaspan chayta Dioswan Tupana Karpa punkupi nak'anqa. Aaronpa churinkunataq yawarninta altar muyuriq qhataman hich'aykunqaku. 14Hinaspataq chaymanta Señor Diospaq mikhuna ofrendata haywanqa llapan wiksa llika wirata, 15iskaynin rurunta, chaykuna qayllapi kaq ñañu wasa wirata, sullk'a k'ipchantawan. 16Hinaspan sacerdoteqa chayta altar patapi ruphachinqa. Chayqa mikhuna ofrendan, sumaq q'apayninqa Señor Diospa sonqonmanmi chayan. Llapa wiran Señor Diospaq. 17Maypiña tiyaqtiykichispas kayqa wiñaypaq kamachikuy simin miray-mirayniykichispaq kanqa. Aman wiratapas yawartapas mikhunkichischu, nispa.
Copyright
Learn More


text:
1Jesusqami yach'akuqninkunawan Jerusale'n pwibluman riyar, yaqqa ch'ayarnaqa, Betfage' pwibluman ch'aranllapa. Kay Betfage' pwibluqami chay Olivos sirkapaqa shipchanlapi karan. Chaymi chaypi karnaqa Jesusqa ishkay yach'akuqninkunata qayar, 2kaynu nir kach'aran: "Riyllapa wak naypanchikpi pwiblitu chayman. Chayman ch'arqami uk burra wawayjun wataraqta tarinkillapa. Chaymi kach'ar apamunkillapa ishkantinta. 3Piru mayqan imallata willashutinllapaqa ninkillapa: 'Taytitunchikmi ministiyan, daskaqlami kach'amunqa' nir". 4Chaynuqami Dyuspa unay rimaqnin nisha kayaq chaynulla kumplikanqa. Chaqa kaynumi nisha kayaq: 5"Jerusale'n pwiblumanta runakunata niyllapa: 'Chapayllapa, chaytami shamuyan mantakuqnikillapa. Payqami shamuyan mana kwintachaypaqla yupay, uk burrupa wawitunpa anan tasha' nir". 6Chaynu nitinqami, chay ishkay yach'akuqninkunaqa rir Jesu's nishannulla ruraranllapa. 7Chaymi burrataqa wawantinta aparanllapa. Chaymi rach'pakunata ananman ch'uratinllapa Jesusqa taranna. 8Piru chaypiqami karan kusala achka runakuna. Chaymi Jesu's riyashanlawmanqa wakinqa rach'panllapata ch'ukiranllapa. Nataq wakin-shuypaqami qirupa raprankunata kuchumur ch'ukiranllapa, chaypa ananlata Jesusqa pasananpaq. 9Chaymi ashwan naypaqta ikita riqkunamapis kusa aligrila kaynu nir laqyayaqllapa: "¡Biba biba! ¡Kusa alabakashami kanqa Davidpa ayllunmanta gubyirnunchik, Taytanchik Dyuspa shutinpi shamuqqa! Chaymi ashwan unaq syilupipis kusa alabakashana kanqa" nir. 10Chaymanta Jesu's, Jerusale'n pwibluman yaykutinqa, tukuyla chay pwiblumanta kaq runakuna kusalata laqyaranllapa. Chaymi achka runakuna kaynu nir tapunakuyaqllapa: --¿Mayqantaq kayqa? nir. 11Wakinkunaqami niyaqllapa: --Nazaret pwiblu Galileapa lugarninmanta Dyuspaq rimaqnin Jesusmi nir. 12Chaymantami Jesusqa, Dyusta adurananllapa wasiman yaykur tariran rantikuqkunata, rantiqkunata ima. Chaymi limpu waqtaman itakuran. Chaynumi chay uklawmanta kaq qillayta kambyaqkunapa misanta, chaynulla palumata rantikuqkunapa misanmatapis limpu tikrar itakuran. 13Chaymi chay runakunataqa kaynu niran: "Dyus nitin iskribikashakunapiqami nin: 'Wasiyqami nuqaman mañakunanllapalapaq wasi shutinqa' nir. Piru qamkunaqami suwakuqkunapa mach'ayninpaqna tikrashaykillapa" nir. 14Chaymantami Dyusta adurananllapa wasillapi Jesusmanqa qimikaranllapa syigukuna, kujukuna ima. Piru Jesusqami paykunataqa allicharan. 15Piru kurapa mantakuqninkuna, Moise's mantakushanta yach'ar yach'achikuqkuna ima Jesu's rurashanta rikaranllapa. Chaynullami uyaparanllapapis wamritukuna Dyusta adurananllapa wasipi kaynu nir laqyaqllapata "¡Biba biba Davidpa ayllun!" niqta. Chaymi kusalata piñakur, 16Jesustaqa kaynu niranllapa: --¿Uyapankichu chay wamrakuna rimayashantaqa? nir. Jesusqami niran: --Ari', uyapayanimi. Piru ¿manachu liyishaykillapa qamkunaqa Dyus nitin iskribikashakunapi kaykunapaq nishantaqa? Chaqa kaynumi nin: 'Taksha wamritukuna, chaynulla ñuñuq wamritukunamapis kusa shumaqta alabamayanqallapa' nir. 17Chaynu nirnaqami paykunata chaypi dijar, Jesusqa riranna Betania pwibluman. Chaymi chay tutaqa chaypi yurqaran. 18Allaqmanta allaq allaqla Jerusale'n pwibluman qashan riyarmi Jesusqa mallaqnaran. 19Piru chay nan qichqalanpimi rikaran uk igus qiruta. Chaymi puquyninta maskaq rirqa yuranlata tariran. Chayraykumi, chay igus qirutaqa kaynu niran: "¡Mananami kaymantaqa puqunkinachu!" nir. Chaynu nitinmi chay kutilla, igus qiruqa chakiranna. 20Chaynu chay igus qiru chakishata rikarmi, Jesuspa yach'akuqninkunaqa kusa dispantakashalla kaynu nir tapuranllapa: --¿Ima nitkitaq chay igus qiruqa das chay kutillaqa chakiran? nir. 21- 22Jesusqami kaynu niran paykunataqa: --Chiqaptami nishaykillapa: Qamkuna imata ruranaykillapapaq kar Tayta Dyuspi kusalata kunfyakar ama ukmanta yarpurchu mañakutkillapaqami, tukuy imapis rurakanqa. Chaymi ashwan chay igus qiruta imanu rurashaymanmatapis masta rurayta puytinkillapa. Chaynulla ashwan Tayta Dyuspi kusalata kunfyakar, kay qaqata 'Ashur, rir mar yakuman yaykuy' nitkillapapis kasushunmanllapa nir. 23Chaymantami Jesusqa Dyusta adurananllapa wasiman yaykur yach'achikuq qallariran. Chaynu yach'achikuyatinmi, kurakunapa mantaqninkuna, Israel pwiblupa ruku mantakuqninkuna ima qimikar, Jesustaqa kaynu nir tapuranllapa: --¿Mayqan mantashutintaq tukuy chaykunata rurankiqa? nir. 24- 25Chaymi, Jesusqa paykunata niran: --Nuqapis tapushaykillapa: ¿Mayqantaq Shutichikuq Juantaqa kach'amuran shutichikunanpaqqa? ¿Dyuschu kach'amuran manaqachu runakunala? Qamkuna chay tapushushayta willamatkillapami, nuqapis willashaykillapa mayqan mantamatinmi kayta rurani nirmapis. Chaynu nitinmi, paynin paynin willanakur kaynu ninakuyaqllapa: " 'Dyusmi kach'amuran' niytaqa manami puytinchikllapachu. Chaqa, chaynu nishallapaqa '¿Imapaqtaq mana kriyiraykillapa?' nimashunllapa. 26Chaynulla, manami puytinchikllapachu 'Runakunalami kach'amuran' niytapis, runakunata manchashanchikllaparayku. Chaqa tukuylami kriyinllapa 'Juanqashi Dyuspa rimaqnin karan' nir". 27Chaynu ninakuyarmi, Jesustaqa niranllapa: --Manami yach'anillapachu nir. Chaymi, Jesuspis paykunataqa niran: --Chayqa nuqapis manami willashaykillapachu, mayqan mantamatinmi tukuy kaykunata rurani nirmapis. 28Chaynullami Jesusqa chay mantakuq runakunataqa tapuranpis: --¿Imatataq yarpunkillapa qamkunaqa kaypaqqa? Karanmi uk runa ishkay wamrayjun. Chaymi uk wamrantaqa niran: 'Wamray, riy kananqa ubata tarpushanchik ch'akranchikman trabajaq' nir. 29Piru wamranqami kaynu niran: '¡Manami kananqa trabajanayanichu!' nir. Chaymanta, chay wamraqa manami allintachu tukuyani taytayta mana kasurqa nir kwintata qukar, ashwan riran trabajaqqa. 30Chaymanta qashan taytanqa riran uknin wamranta willaq rinanpaq trabajaq. Chay wamraqami niran: 'Ari', taytituy rishaq' nir. Piru chaynu nirmapismi mana riranchu. 31Mabir willamayllapa: ¿Kay ishkantinmantaqa mayqannintaq taytan munayashantaqa rurasha kanqa? Paykunaqa niranllapa: --Punta chaymi nir. Chaymi Jesusqa niran paykunataqa: --Chiqaptami nishaykillapa: Chay Roma pwiblupaq impwistuta kubrakuqkuna, chay warmikuna uk uk runawan tasha kaqkunaqami, syilumanta kaq mantakuyashanmanqa qamkunamantaqa naypaqta yaykunqallapa nir. 32Chaqa Shutichikuq Juan shamur allin kaqlata rurar kawsananllapapaq yach'achikutinqami, qamkunaqa mana kasuraykillapachu. Piru chay Roma pwiblupaq impwistuta kubrakuqkuna, chaynulla chay warmikuna uk uk runawan tasha kaqkunaqami, intrakar kriyiranllapa. Nataq qamkuna-shuypaqami tukuy chayta rikarmapis karanlla kar, mana imanupis kriyiraykillapachu. 33"¡Allita uyakuyllapa! Kay kumparasyuntapis parlashaykillapa: Uk runami ch'akranpi ubata tarpur, ridurninta limpu patyuta ruraran. Chaynullami ruraranpis uk quch'ata chaypi binuta lluqshichinanpaq. Chaynulla uk shuytulla kusala atun wasita yupay ruraran, chaypa ananman iqar chay ch'akranta chapananpaq. Chaymantaqa ayka runakunata chay ch'akranta arrintar riran largu mayta. 34"Chaymanta kusicha tyimpu ch'amutinqa, chay ch'akrapa amunqa kach'amuran sirbikuqninkunata, chay kusichakushanmanta paypaq kaq partintaqa qunanllapapaq. 35Piru ashwan chay ch'akrapi kaqkunaqami, chay sirbikuqninkunataqa aypar wakinkunataqa maqaranllapa. Nataq uktaqa wanuchiranllapa. Chaynulla uktaqa rumillawan sitaranllapa ima. 36Chaymantami chay ch'akrapa amunqa chay punta kach'ashanmantaqa mastana sirbikuqninkunataqa kach'amuran. Piru chay ch'akrapi kaqkunaqami imanutaq chay punta kaqkunata ruraran chaynulla ruraran. 37"Chaymanta tukukananta-shuypaqami wamrantana kach'amuran, kaynuta yarpur: 'Wamrayta-shuypaqami kusalata rispitar kasunqallapa' nir. 38Chayna wamranta kach'atin, chay ch'akrapi kaqkuna rikarqa, ninakuranllapa: 'Wakmi kay pachataqa irinsyanpaq aypayanqa. ¡Ashwan wanuchishunllapa nuqanchikkunana kay pachanwanqa kidanallapapaq!' nir. 39Chaynu nirmi aypar chay ch'akramanta urqumur wanuchiranllapa". 40Chaynu nirqa kaynu tapuran paykunataqa: --¿Chay ch'akrapa amun shamurqa, chay ch'akrapi kaqkunawanqa imatataq rurayanqa nir yarpunkillapa qamkunaqa? 41Paykunaqa niranllapa: --Chay kusala mana allin runakunataqami mana llakiparchu limpu wanuchir tukchiyanqa. Chaynami ashwan ukkunatana arrintar dijayanqa, chay paykunaqa kusicha tyimpu ch'amutinqa amunpaq kaqtaqa karantana qunanllapapaq nir. 42Chaymantami Jesusqa niran paykunataqa: --¿Manachu qamkunaqa liyishaykillapa, Dyus nitin iskribikashakunataqa? Chaqa chaypiqa kaynu nin: 'Chay llutakuqkuna kay rumiqa mana sirbinchu nir itakushanllapami, ashwan kusala shumaq rumipaq tikrakasha. Piru tukuy chaynu kananpaqqa Dyusmi chaynuqa ruraran. Chaymi ashwan paylata alabashunllapa' nir. 43Chayraykumi nishaykillapa: Qamkunaqami chay rumi mana sirbiqta yupay nuqata disprisyamashaykillaparayku Dyus mantakuyashanmanqa mana yaykunkillapachu. Ashwanmi chay mayqanch'i Dyus munashannulla uk puquq yupay rurayan chaykunami tukuy tyimpupaq kawsaqqa rinqallapa nir. 44Chaymi nini, chay rumipa ananman mayqanpis rataqqa, limpu limpu llampunqa. Nataq, runapa ananman rumi ratar-shuypaqa, limpu limpu pulbupaq tikranqa nir. 45Chaynu nir Jesu's kumparasyunta parlakutin, chay kurakunapa mantakuqninkuna, fariseo runakuna ima uyaparqa, kwintata qukaranllapa paykunapaq rimayan nir. 46Chaymi Jesusta aypar wanuchiyta yarpurllapamapis, manchakuranllapa. Chaqa tukuy runakunami kriyiranllapa Jesusqa, Dyuspa uk rimaqnin nir.
Copyright
Learn More


text:
1Nuqa Santiagumi Taytanchik Dyusta, chaynulla Amitunchik Jesucristuta sirbini. Chaymi tukuy qamkuna Israel pwiblupa dusi ayllunkuna karmapis, wakpi kaypi uklaw pwiblukunapi taqkunata saludashunillapa. 2Kriyiq masiykuna, Jesucristupi kriyir munashanta rurashaykillaparayku qischashutinllapaqa, aligriyayllapa. 3Yach'anchikllapami payrayku qischakarqa, mana yanqallachu qischakanchik nir. Ashwanmi masta paylapi yarpur shachinakunchik. 4Chayrayku qischashutinllapamapis mana shaykuq, Taytanchik Dyuspi kriyirlla shachinakuyllapa. Chaynuqami kusa allinlata yarpuq, ruraq wamrankunana kayankillapa kanqa. 5Mayqannikillapapis, Dyus munashanta rurar mana yach'arqa, mañakuy payman. Paymi, mana pinqashurchu, mana anyashurlamapischu, ashwan aligriyar, kusata intrachishunqallapa tukuy imata. 6Chaymi payman mañakurqa, tukuy shunquykiwan allita kriyiy: Uyapamanqami nir. Ama yarpuychu: Manach'i uyapamanqachu nirqa. Chay mana uyapamanqachu nir yarpuqqami, imanutaq marpa yakunmaqa wayra shamutin wakman kayman kusalata maqchikan, chay yupay. 7- 8Chaynulla, Dyus mana uyapamanqachu nir yarpuqqami yarpunllapa: Kananmantaqa Dyustana sirbishaq nir. Chaymantaqa allaqkamanqa, Dyusta qunqar, qashan yarpun chay imankunalapina. Chaynu shiminlawan rimar kriyiq karqa, amana yarpunqachu: Dyusmi yanapamanqa nirqa. Chaqa manari imapipis yanapanqachu Dyusqa. 9Dyusninchikmi mana imayjun kriyiq masinchikkunataqa, kusa runa nishapaq riqsin. Chayrayku aligriyanqallapa. 10Uk kusa imayjun kriyiq-shuypaqa, tukuy imankunata tukchir chinqachirpis, ama llakinqachu. Ashwan aligriyanqa. Chaqa chay mana kriyiq imayjunkunaqa, qiritukunapa tuktun yupay, das chinqayanqa. 11Rupay kusata rupayatinqa, ¿manachu qiritukuna ñutkutin, tuktunkunaqa shumaq kashanmantaqa ñutkur das chakin? Chaynumi chay tuktukuna yupay, chay mana kriyiq kusa imayjunkunaqa, chay imankunata tantakushankunawanqa, pulla chinqanqa. 12Kusa shumaq runami kanqa, riqchaq imakunapi rikarir shachinakuqqa. Chaymi wanutinmapis, Dyusqa kurunata qurna tukuy tyimpupaq kawsachinqa. Chaqa payta tukuy munaqkunataqami chayllata arnisha. 13Uk runa imapi rikarir uchakunarqa, Dyusta ama uchachanqachu: Paymi kay imata rurachimanayan nirqa. Dyusninchikqami mana ima riqchaq uchakunataqa ruranchu. Chaynulla payqa mana mayqantapis ima mana allinkunataqa rurachinchu uchakunanpaqqa. 14Nataq uk runataqami paypa yarpuynin mana allin kashanrayku, animachin mana allinkunata rurar uchakunanpaqqa. 15Chaymi chay mana allin yarpuyninkuna shunqunpi ratakur, uchakuchin. Chaynami mana tantyakarchu uchakurllana, wanun. 16Munashay kriyiq masiykuna, amami imamantapis ingañakankillapachu. 17Chaqa Dyusninchikmi unaq syilumanta-pacha tukuy chiqap allin kaqkunata qumanchik. Paymi rurasha tukuy riqchaq syilumanta achkirachimaqninchikkunata. Chaynulla kusa allin kashannullami maydiyapis kar, mana kambyakanqachu llantu pasaq yupayqa. 18Paymi imakunatapis kusa allinlata riman. Chaymi chay rimashankunapi kriyishanaqa, washar mushuq kawsaytana qumanchikllapa. Chayraykumi payqa tukuy rurashankunamanta akramanchik, punta wamrankunana kanallapapaq. 19Munashay kriyiq masiykuna, allita uyakuyllapa ukkuna rimatinqa. Ama dasqa rimayllapachu. Naypaqtaqa yarayllaparaq, chaymanta rimanaykillapapaqqa. Ama das piñakur yakapakayllapachu. 20Chaqa piñakuq runaqami, Dyus munashantaqa mana ruranchu. 21Piru qamkunaqa, Dyus munashanlata rurarna tukuy mana allinkunata, chaynulla kusala saqra millanaypaq uchakunata imaqa dijayllapana. Ashwanmi Dyuspa rimayninta shumaqta intrakar kasuyllapa. Chaqa paypa rimayninmi kusa pudirniyjun kar, shunquykillapapiqa ratakushana washakanaykillapapaq. 22Chayraykumi Dyuspa rimayninta, ama uyakurlachu allita intrakar rurayllapa. Piru "Nuqami allin runa kar, rimayninta uyani" nir mana kasurqami, ingañakayankillapa. 23Chaymi mayqanpis Dyuspa rimayninta uyakur mana kasurqa, uk runa ispijupi qaqllanta rikaq yupayla. 24Chaqa chay ispijupi kaqqa chaypi karqa, qaqllanta rikayan "Kaynu kani" nirmapis. Chaymanta ashurqa, dasna qunqar, mana yach'annachu imanumi qaqllan karan nir. Chaynullami chay mana kasukuqkunapis, Dyuspa rimayninta uk ratulapaq uyan. Chaymantaqa manana uyakushantaqa kasunllapanachu. 25Ashwan washakananpaq, Dyus mantakushankunata kasur, chaylata rikar mana qunqar, chay rimashanlata ruratinqa, Dyusqa kusa shumaqpaq riqsir tukuy imapi yanapanqa. 26Uk runa, "Nuqa allin Dyusniypi kriyiq kani" nir yarpuqqa, ama mana allinkunata rimananpaqnachu tantyachinqa qallunta. Mana qallunta tantyachiqqami: "Allin Dyusniypi kriyini" nirqa, paylla ingañakayan. Chaynu tukurqami mana chiqaptaqa Dyuspi kriyinchu. 27Ashwan kaynuraqmi Taytanchik Dyuspa kusa allin shumaq yach'achikuyninqa: Watukur yanapanapaq chay qischakaq wakchitakunata, byudakunata, ima. Ama rurashunpischu runakunapa mana allin rurayninkunataqa, ama riqchaq uchayjunna kanallapapaq.
Copyright
Learn More


text:
1Wawkinikuna, paninikuna, Tata Dios sukaman kuyawaptinchikuna tukuy shunku payta kuyashpa payllapa munananta rurashpa kawsananchikuna tiyan. Chayrayku roygaykichi sufrishpaykichipish Tata Diosta kasushpa kawsanaykichipa. Chashna kasushpa kawsashpaykichi payta kushichinkichi. 2Ama Tata Diosta mana kasunayak runakunapa amañanankunata rurashpa kawsaychichu. Mana alli ruranaykichita sakishpa allita rurayllata yuyaychi allita rurashpa kawsanaykichipa. Chaypirami atipankichi entiendiyta Tata Diospa munananta. Payka munan ashwan ashwanta payta kasushpa payta kushichishpa allita rurashpa kawsanaykichipa. 3Tata Dios yachachikuk kachamuwaptin tukuy kankunata willaykichi: Allita yuyaykuychi kreyiptikichi ima laya ruranakunatami Tata Dios atipachishushkankichi rurayta nishpa. Ama yuyaychichu kikikichilla tukuy laya yachak kanaykichita. 4Ñukanchikunapa kuerpunchikunapi tiyawanchisapa rikchak layanchikuna. Tukuy chaykunaka chikan chikan layata yanapawanchisapa. 5Chashnashina Jesukristuta kreyishpanchikuna aypa kashpanchikunapish suk kuerpushinalla kanchisapa sukwan sukwan yanapanakushpa kawsananchikunapa. 6Tata Dios kikin munashpa tukuy ñukanchikunata atipachiwanchisapa chikan chikan layakunata rurayta. Suk ñukanchikunata atipachiwanchisapa pay ruranayananta yachachikunanchikunapa. Chashna atipachiwaptinchikuna payta kreyishpa ruranayananta yachachikunanchikuna tiyan. 7Suk ñukanchikunata atipachiwanchisapa sukta sukta yanapananchikunapa. Chashna atipachiwaptinchikuna allita yanapakunanchikuna tiyan. Suk ñukanchikunata atipachiwanchisapa paypa rimananta yachachinanchikunapa. Chashna atipachiwaptinchikuna allita yachachikunanchikuna tiyan. 8Suk ñukanchikunata atipachiwanchisapa sukta sukta animuchikuyta Jesukristuta ashwan allita kreyishpa kawsanankunapa. Chashna atipachiwaptinchikuna allita animuchikunanchikuna tiyan. Suk imanchikunawan maykanta yanapashpa kushikushpalla kunanchikuna tiyan. Kamachikuk kashpanchikuna kushikushpalla allita kamachikunanchikuna tiyan. Maykan mana nimayukta yanapashpanchikuna kushikushpalla yanapananchikuna tiyan. 9Kankuna Tata Diospa wambrankuna kashpaykichi sukwan sukwan kuyanakuychi. Allita rurashpa kawsaychi. Amana munaychinachu mana allita rurashpa kawsayta. 10Jesukristuta kreyik runakuna kashpaykichi sukwan sukwan kuyanakuychi. Sukwan sukwan yanapanakushpa kasunakushpa kawsaychi. 11Mana killakushpa kushikushpalla tukuy shunku Señorninchi Jesukristuta sirvishpa kawsaychi. 12Kushikushpa shuyaychi sieluman rinaykichita. Padesishpaykichipish Jesukristuta kreyishpalla kawsaychi. Ama kunkaychichu Tata Dioswan parlayta. 13Jesukristuta kreyikmasikichipa suk iman mana tiyaptin yanapanaykichi tiyan. Chikan llaktamanta Jesukristuta kreyikmasinchikuna shamuptin kushikushpalla wasikichipi chaskinaykichi tiyan. 14Runakuna sufrichishuptikichi Tata Diosta roygaychi yanapanankunapa. Ama chiknishpa maldisiychichu. 15Suk runakuna kushikuptinkuna paykunawan tantalla kushikuychi. Sukkuna llakishpa wakaptinkuna paykunawan tantalla wakaychi. 16Sukwan sukwan allillapi kawsaychi. Ama kreyinakuychichu alli rurak kanaykichita. Tukuy alli modoyuk alli yuyayuk runakunawan kuyanakushpa kawsaychi. Ama kikikichilla yuyaychichu alli yachak kanaykichita. 17Maykan runa padesichishuptikichika ama kutipaychichu. Allillata rurayta munaychi tukuy runakuna yachanankunapa Tata Diospa wambrankuna kanaykichita. 18Runakuna chiknishuptikichipish munaychi kushikushpalla mana aynishpa paykunawan allita kawsayta. 19Munanayni wawkinikuna, paninikuna, maykan runa padesichishuptikichi ama munaychichu chiknishpa kutipayta. Kawapayaychilla Tata Dioslla kastiganankunapa. Tata Dios killkadunpi riman: “Ñukalla yachani tukuy mana alli rurak runakunata kastigayta. Ñukalla kastigashasapa.” 20Chaymanta Tata Dios killkadunpi willawanchisapa: “Chiknishuknikichi runakuna yarkaptinkuna karaychi. Yakunayaptinkuna yakuta upyachiychi. Chashna kuyashpa karaptikichi upyachiptikichi kikinkunalla pinkachinakunkasapa.” 21Sukkuna mana allita rurashuptikichi kutipashpaykichika kankunapish mana allita ruraykankichi. Chayrayku kuyashpalla yanapaychi.
Copyright
Learn More


text:
Griguryu VII
San Griguryu VII, Griguryu VII huk qanchis ñiqin (latin simipi: Gregorius PP. VII, Italya simipi: Gregorio VII) Hildebrando Aldobrandeschi sutiyuq runaqa (* 1020 watapi paqarisqa Sovana llaqtapi - † 25 ñiqin aymuray killapi 1085 watapi wañusqa Roma llaqtapi) huk Tayta Papam karqan.
22 ñiqin ayriway killapi 1073 watapimanta 25 ñiqin aymuray killapi 1085 watapikama Tayta Papam.
Santu 1726 watamanta.
Qillqasqankuna[llamk'apuy | pukyuta llamk'apuy]
Encíclicas[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Griguryu VII.


text:
Binidiktu IV
Binidiktu IV, Binidiktu IV tawa ñiqin (latin simipi: Benedictus PP. IV, Italya simipi: Benedetto IV) sutiyuq runaqa (* ? watapi paqarisqa Roma llaqtapi - † ? ñiqin anta situwa killapi 903 watapi wañusqa Roma llaqtapi) huk Tayta Papam karqan.
1 ñiqin hatun puquy killapi 900 watapi watamanta ? ñiqin anta situwa killapi 903 watapi watakama Tayta Papam.
Tayta: Mammalus.
Qillqasqankuna[llamk'apuy | pukyuta llamk'apuy]
Encíclicas[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Binidiktu IV.